text:
PRESS STATEMENT
Ginseselebrar an bug-os nga bulan han Oktubre han sektor han parag-uma komo Bulan han Parag-uma. Imbes nga magrarayhak ngan hura ha pagkaon an lamesa han mga parag-uma tarehas ini an kahimtang yana. Kulang ngan haros waray kaunon an mga pamilya han parag-uma tungod han magkaduru-dilain nga naging ulang para ha pagpalambo han ira pag-uma.
Maul-ol dumdumon nga yana nga Oktubre pyesta kunta ha kada balay han mga parag-uma pero puros araba an mahibabatian ha mga im-im nira. Gin-agaw ngan ginkuha an tuna nga gin-uuma, kulang an pagkaon nga igindurot ha kada pamilya, waray kita an bursa ngan dunganan pa han grabe nga panalapas han tawhanon nga katungod. Hain pa ba pakakadto? Mayda ba pagpapaibhan pa?
Ambisyoso nga ginpahayag han gobyerno pinaagi han Department of Agrarian Reform Office (DAR 8) nga ha tuig 2014 waray na agaron maytuna nga magtatag-iya lahos hin 5 ka ektarya dinhe ha rehiyon 8. Pero ha yana pala ngani nagpapabilin nga diri masolbar-solbar an problema ha tuna ha Leyte Saba Basin nga naglalangkob hin 429 ka ektarya sakob hin 144 nga farmer beneficiaries (FBs). Tungod poderoso an kabangga nga agaron maytuna ha ngaran ni Atty. Cheng Veloso, bisan an opisyales han DAR 8 ginlalangan-langan ngan ginsasamok an pagbalik utro han tuna nga gin-agaw ni Veloso. An mga parag-uma ha Brgy. San Agustin, Palo, Leyte nga klaro na an kadaugan pabor han pananag-iya han tuna pero hasta ngada yana aada la gihap ha mga kamot han Margallo an tuna nga 8.2 ektarya. Nakabinbin ha Court of Appeals an kaso ngan waray tatagara han gobyerno para umunhan an kaso. An pinakalandaw yana nga pakigbisog ha tuna an CALI Realty Corporation ha pagdumara ni Dr. Camilo Enriquez Jr. Tungod han pagdig-on han mga parag-uma para hin makatadungan nga kompensasyon, nagpapabilin nga nakikigbisog an mga parag-uma ha Suhe, Tacloban City apisar han sunud-sunod nga harassment tikang ha goons ni Enriquez ngan an pinaka-urhe nga panhitabo an pagpusila han balay han usa nga lider-parag-uma han NAPSE. Bisan an tuna nga klarado nga naidaog tungod han pagkaurosa han mga parag-uma sugad han MAIC (Margarita Agro-Industrial Corporation) ha San Isidro, Leyte, aada yana ha tarhog nga ha unina poyde makuha utro an tuna nga ira gintitikad nga maabot 704 ektarya tungod han kapabayaan han gobyerno nga mai-award an tuna ngadto han mga potensyal nga benepisyaryo.
Nagpapabilin an makuri nga kahimtang han mga parag-uma ha rehiyon tungod han peke ngan kontra-parag-uma nga balaud ha tuna han gobyerno – an CARPER (Comprehensive Agrarian Reform Program Extension with Reforms). Landaw han mga kaso ilarom han CARPER an kanselasyon han CLOAs ngan mas pagpabor han voluntary offer to sell (VOS) nga naghahatag hin wada nga makagpatakas hin karuyag nga presyo an mga agaron maytuna.
Damo na ngani an waray tuna, nasamok pa an mapanhibang nga mina ha mga kaumhan ngan surok pakabuhian ngan pagkaon. Basar ha datos han Mines and Geosciences Bureau 8 (MGB 8) dida han Pebrero 2012, 507,746.4729 ektarya o 24% an mayda mining tenements (aprubado ngan may aplikasyon) tikang ha kabug-usan nga kahiluag han tuna ha rehiyon. Ha MacArthur, Leyte porlomenos 187 ka ektarya nga irigado nga hagna an nahibang han pagmina han black sand o magnetite han Nicua Mining Corporation. Bag-o pala liwat gin-aprubahan han MGB 8 an 22 nga MPSA (Mineral Production Sharing Agreement) ha Sinirangan Bisayas. Dugang na liwat ini nga maghihibang han agrikultural nga katunaan nga potensyal pag-umhan kunta.
Mahitungod han samwak nga kawaray tuna ha ranggo han mga parag-uma ngan pagbalyo-gamit han tuna (land use conversion), nagtitikahamubo an kita han parag-uma. Pananglitan, dida han syahan nga semestre han tuig 2006, an usa nga parag-uma ha humay ha Brgy. San Agustin, Palo, Leyte nakita pa hin Php25.55 kada adlaw pero yana nga Pebrero 2012 nakita nala ini hin Php21.30 kada adlaw. An saop ha lubi may ada la Php 340.00 nga kita kada 3 ka bulan o 4.00 kada adlaw. Basar han ginpagawas nga datos han gobyerno, an usa nga pamilya ha Eastern Visayas kinahanglan maka-income hin Php 4,869.00 para makapalit han batakan nga papliton ngan Php 7,017.00 para maka-alinggawas ha kapobrehan.
An Sinirangan Bisayas aada ha ika-lima ha pinaka-pobre nga rehiyon ha bug-os nga nasud nga kon diin an Eastern Samar an pinaka-pobre nga probinsya (45.8%) ngan an Silvino Lobos, Northern Samar an pinaka-kablas nga bungto (65%) ha aton dapit. Humitaas naman an insidente han kakurian tikang ha 39% han 2006 ngadto ha 41.4% han 2009 nga mas hitaas han insidente han kakurian han nasyunal nga 26.5%. Mas humitaas pa ini yana mahitungod han pagtikahitaas han implasyon, pagtikahamubo han balor han peso, pagtikahitaas han presyo han batakan nga mga papliton samtang waray umento ha kita han mga parag-uma. Ha bug-os nga Visayas, umabot na ha 17.3% an nagugutom o 670,000 ka pamilya kun diin sigurado kita kaudgan hini an mga parag-uma.
Humitaas gihap an malnutrisyon ha mga kabataan. Usa an Eastern Visayas nga nahirekord nga may pinakahitaas nga porsyento han malnourish nga kabataan ubos ha 5 anyos subay ha 2011 Operation Timbang nga ginhimo han mga LGU. Man ngani upat nga probinsya han rehiyon an nahiapi ha nanguna nga napulo nga tantos han malnutrisyon. Nanguna an probinsya han Samar ha bug-os nga nasud nga mayda 21.54% nga malnourish nga kabataan, nag-ikaupat an Northern Samar ha 19.08%, ika-unom an Leyte nga mayda 15.75% ngan ika-napulo an Biliran nga mayda 13.11%.
Makuri na ngani an kabutangan yana han mga parag-uma ngan kulang an suporta-subsidyo tikang ha gobyerno ha agrikultura rason han ira kakurian ngan kagutom gintatalumpigos pa an ira katungod ha mahimyang nga pag-ukoy ngan pagpakabuhi. Han yana la nga bulan han Hulyo 2012, sunud-sunod an pangabuso ha mga parag-uma ha Motiong, Paranas, San Jose de Buan, Calbiga ha Samar pati ha Gamay, Las Navas ha Northern Samar. Bisan ha Leyte partikular ha Carigara, Jaro ngan Burauen samwak an pangabuso. Kaudgan hini nga mga kaso amo an panunog, pangastigo, panhadlok ngan panalapas ha kababayen-an. Mayda gihap 11 nga detinido-politikal tikang ha sektor han parag-uma nga kun diin kaupod na hira Dario Tomada nga Founding Secretary-General han SAGUPA-SB ngan hi Oscar Belleza nga dati Bise-Tsirman han ALMARYU nga 2 na ka tuig nga preso mahitungod han hinimu-himo nga kaso han murder ha Inopacan, Leyte.
Waray pamatii ni PNoy an mga araba han iya Boss sanglit mismo an mga parag-uma makakagsumat nga yana nga Oktubre, ha pagselebrar han kapyestahan han mga parag-uma nag-Noynoying hi Noynoy Aquino para hin usa nga marayhak nga saru-saruay kunta han mga pamilya nga nagpapakaon han nasud.
Sanglit panawagan han mga parag-uma an No to Land Grabbing, No to Pekeng CARPER ng Pekeng Pangulo, No to militarization, No to Mining ngan Yes to Genuine Agrarian Reform Bill (GARB), Yes to Sustainable Agriculture, Yes to subsidy to agriculture partikular ha organic farming.###


c: text/html

text:
Ségolène Royal
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Marie-Ségolène Royal (natawo Septyembre 22 1953 ha Dakar, Senegal), nga kilalado ha ngaran nga Ségolène Royal, usa nga Fransesa nga politiko. Hiya an presidente han Poitou-Charentes nga rehiyon, api han Katitirok Nasodnon o Asamblea Nasodnon ngan prominente nga miyembro han Partido Sosyalista. Han Nobyembre 16, 2006, ginpili hiya han mga api han Partido Sosyalista nga ira kandidato para han 2007 nga Franses nga pinili-ay hin pagkapresidente.
Han syahan nga vuelta han pagbotos hini nga pinili-ay, dida han Abril 22, 2007, hi Royal nakakuha hin 25.87 ka porsyento hin mga botos nga nakasulod han ikaduha nga vuelta pag-atubang kan Nicolas Sarkozy nga nakakarawat hin 31.18 ka porsyento. Hira nga duha nagdebate dida han Mayo 2, 2007. An syahan nga pag-ihap han mga butos dida han Mayo 6, 2007 nagpakita nga hi Sarkozy amo an napili nga magin sunod nga Presidente. Hi Sarkozy na-elihir dida han Mayo 6, nga nakakuha hin 53.06 ka porsyento han mga binmutos, ngan hi Royal napirde han pinili-ay nga mayda 46.94 ka porsyento han mga botos.
Kilalado hi Ségolène Royal tungod han iya pagkaruyag hin pira nga mga "Ika-Tulo nga Dalan" nga mga polisiya, tungod han iya kontrobersyal nga pag-insistir hin mga balaod ngan pagpatadong nga mga hisgutan ngan han iya suporta hin debolusyon ngan demokrasya nga partisipatoryo.

robotstxt: allowed

filter: keep


text:
Hiligaynon
An Hiligaynon o Ilonggo usa nga Austronesyano nga yinaknan nga ginagamit ha Katundan nga Kabisay-an nga rehiyon han Kabisay-an ha Pilipinas. It Hiligaynon didto kaurugan ginagamit ha mga lalawigan han Iloilo ngan Negros Occidental. Gingagamit gihapon ini ha iba nga mga probinsya han mga kapuropod-an nga lakip han Panay, sugad han Capiz, Antique, Aklan, Guimaras, ngan damo nga mga dapit han Mindanao sugad han Syudad han Koronadal ha South Cotabato ngan ha probinsya han Sultan Kudarat. Mayda mga 7,000,000 ka tawo ha Pilipinas ngan ha langyaw han Pilipinas nga mga lumadnon nga nayakan hit Hiligaynon, ngan dugang nga 4,000,000 nga nakayakan hini hin hataas nga pagkakabisado hini. It Ilonggo amo gihapon it tawag han mga tawo nga naukoy ha Panay ngan han kultura nga nahanunungod han mga tawo nga nayakan hit Hiligaynon.
It Hiligaynon kaapi han mga Binisaya nga mga yinaknan nga banay.


text:
Palauig
An Palauig usa nga ikatulo nga klase nga bungto ha lalawigan han Zambales, Pilipinas. Sumala han census han tuig 2000, mayda ini populasyon nga 29,983 ka tawo ha 5,945 nga mga panimalay.
An bungto han Palauig amo an giharani-i nga tuna han gin-angkon han Pilipinas nga EEZ, Scarborough Shoal (Panatag Shoal). Ginsisiring nga ini kabahin han bungto..
Mga baranggay[igliwat | igliwat an pinagtikangan]
An Palauig ginbahin ngadto hin napulo kag siyam (19) nga mga baranggay.
Mga sumpay ha gawas[igliwat | igliwat an pinagtikangan]
- Philippine Standard Geographic Code
- 2000 Philippine Census Information
- Barangay Level Classifieds for Palauig


text:
Santa Lucia, Ilocos Sur
An Santa Lucia usa nga ikatulo nga klase nga bungto ha lalawigan han Ilocos Sur, Pilipinas. Sumala han census han tuig 2000, ini mayda populasyon nga 22,363 ka tawo ha 4,512 nga mga panimalay.
Mga baranggay[igliwat | igliwat an pinagtikangan]
An Santa Lucia ginbahin ngadto hin katloan kag unom (36) nga mga baranggay.
Mga sumpay ha gawas[igliwat | igliwat an pinagtikangan]
- The Santa Lucia, Ilocos Sur Official Website Project
- Philippine Standard Geographic Code
- 2000 Philippine Census Information


text:
Magô han Pilipinas
An magô[2] (alternatibo nga kasurat: mago[3]) o maumag (Tarsius syrichta; daan nga pagklasipika nga ngaran Tarsus philippensis[4]) amo in usa nga baga hin amo nga hayop ha Pilipinas. Tinatawag ini nga magô han Pilipinas o magô Pilipinhon agod masabtan ini kaysa han iba nga espesye hin magô (tinatawag nga tarsier ha Iningles ngan tarsero ha Kinatsila) ha kalibutan.
Usa ini nga nangangarat-an ngaespesye hin magô nga endemiko o nabibilngan-la ha Pilipinas. Nabibilngan ini ha timugan nga dapit han kapuropod-an, labi na ha mga isla o puro han Bohol, Samar, Leyte, ngan Mindanao.[5] An ngaran nga tarsier o tarsero tikang han nahililaba nga "tarsus" o bukog han makubuko ha tiil.[6]
An kamutang hini ha heyograpiya naglalakip gihapon han isla han Maripipi, Isla han Siargao, isla han Basilan ngan isla han Dinagat.[1] Mayda liwat mga nasiring nga mayda mga magô ha Sarangani, bisan udog ini bangin mga iba nga mga ubos-nga-espesye.
Ginpakilala la ini ha Katundan nga biyolohista han ika-18 gatostuig.
Sulod
Anatomiya ngan morpolohiya[igliwat | igliwat an pinagtikangan]
An Magô han Pilipinas in gutiay la nga hayop; nasukol la ini hin 85 ngada ha 160 milimetro (3.35 ngada 6.30 pulgada) hin kahitaas, nga nahihimo nga usa ha gigugutiayi nga primata. Tungod nga gutiay, makuri ini mabilngan. An kabug-at para ha mga lalaki in aada ha 80–160 g, agsob mas magaan ha mga babaye.
Distribusyon[igliwat | igliwat an pinagtikangan]
Ekolohiya ngan kaagi han kinabuhi[igliwat | igliwat an pinagtikangan]
Etimolohiya ngan taksonomiya nga kaagi[igliwat | igliwat an pinagtikangan]
Kahinungdanon ha katawhan[igliwat | igliwat an pinagtikangan]
Konserbasyon[igliwat | igliwat an pinagtikangan]
Mga kasarigan[igliwat | igliwat an pinagtikangan]
- ↑ 1.0 1.1 Arboleda, I. (2008). Tarsius syrichta. 2008 Pula nga Lista o Talaan han IUCN hin mga Nangangarat-an nga mga Espesye. IUCN 2008. Ginkuha dida han 1 Enero 2009.
- ↑ Tramp, George Dewey Jr. Waray-English Dictionary Dunwoody Press Kensington, Maryland USA 1995 pakli 251
- ↑ Makabenta, Eduardo A. Sr. Pagpurulungan nga Binisaya (Waray) ha Leyte ug Samar (Binisaya-English English-Binisaya Dictionary) (ika-2 nga edisyon). Adbox Book Distributors and Eduardo A. Makabenta Sr. Foundation. Quezon City Tuig 2004. ISBN 971-92875-1-9 (clothbound) ISBN 971-92875-0-0. Syahan nga pagmantala Quezon City:Emandzsons 1979. Ikaduha nga edisyon gin-editar ni Eduardo T. Makabenta Jr. pakli 83
- ↑ Tramp pakli 251
- ↑ Kubicek, C. (1999). Tarsius syrichta. Animal Diversity Web. Retrieved on 2006-11-14.
- ↑ Philippine tarsier. America Zoo. Retrieved on 2006-11-15..


text:
Fidel V. Ramos
Hi Fidel Valdez Ramos (natawo Marso 18, 1928) amo an ika-12 nga Mangulo o Presidente han Pilipinas. Ginsundan niya hi Corazon Aquino ngan nangulo tubtob han 1998, nga diin ginsundan hiya ni Joseph Estrada. Hiya an siyahan, ngan ha yana an amo la nga diri-Katoliko Romano nga presidente han Pilipinas.
Dida han autoritayano nga rehimen ni Presidente Ferdinand Marcos, hi Ramos amo an nangulo han Konstabularyo Pilipinhon, nga amo an nag-implementa han pagdeklara ni Marcos han balaodnon militar. Dida han 1986 nga People Power nga Rebolusyon, binmiya hi Ramos tikang han gobyerno ngan usa hiya han mga nanguna nga tawo dida han mga sibilyan nga mga pagdemonstrar nga nagpaiwas kan Marcos ngadto ha exilio.


text:
Iginhuhubad pa ini nga pakli. Kon makabulig kamo paghubad hini, ayaw pag-alang.
WikiWiki an Wikipedya, buot sidngon hini nga bisan hin-o makaliwat hin bisan ano nga waray protektaha nga artikulo ngan mahipaskin dayon iton nga mga ginliwat ngadto hit pakli o pahina.
Iton pag-edit o pagliwat hin Wiki nga pakli masayon gad la. Ig-klik la iton "igliwat" nga tab nga aada ha igbaw (o ito sumpay nga igliwat ha tuo o ha ubos) hit Wiki nga pakli. Mahihingadto ka hin pahina nga mayda text box nga aada iton pwede maliwat nga sinurat hiton nga pahina. Kon karuyag mo la mag-eksperimento o magprobar, alayon nga buhata iton ha Sandbox; diri dinhe. Maupay nga magsurat ka hin halipot nga edit summary ha ubos hit edit box. Pwede ka gumamit hin shorthand pag-esplikar hit imo mga liwat, sugad hit nahabutang dida hit surubdan, ngan kon tapos ka na, pidlita o igklik iton preview agod makita kon ano iton itsura han imo mga liniwat. Makakita ka liwat kon ano nga mga pag-iba nga imo nahimo nga kinumpara han naha-una nga bersyon pinaagi hiton pagpidlit hit "Show changes". Kon naruyag ka han im nakita, pidlita na iton "Save" agod mahipaskin hin dayon an imo mga liwat. Ayaw "pagpirma" hin mga edit nga imo ginhimo ha mga regular nga mga artikulo (kay gintitigamnan han software kon hin-o an nagliliwat).
Pwede ka liwat magklik hiton 'Discussion' nga tab agod makita an nahaupod nga talk page, nga aada iton mga komentaryo mahitungod hit pahina tikang han iba nga nan-gagamit hit Wikipedya. Ig-klik iton "+" nga tab agod mag dugang hin bag-o nga bahin, o ig-edit iton pahina ha sugad nga paaagi nga pag-edit hin pahina nga artikulo. Kon nagliliwat ka hit mga talkpage, alayon pagpirma hiton imo mga ginliwat, (kitaa iton Wikipedya:Pirmahe an imo mga ginpaskin) ha mga talk page.
Mga Pagbulig (Tips) hin Pagliwat hin mga artikulo ha Gpedia
Angay nga agsob gamiton iton paglantaw nga waray dinadapigan, kay it Wikipedya diri lugar para hiton pagwale hin mga ano-ano la nga panlantaw.
Igcite o igtalaan iton imo mga source agod makita ngan maipadukwag hiton mga iba an imo trabaho. Kasagaran nga mga artikulo ha Wikipedya ha yana, kulang hin mga mag-upay nga reference, ngan amo ini iton nagpapadako hiton gidako-i nga pagtipa hit Wikipedya--nga diri ini taporan nga source. Alayon pagbulig pinaagi hin pag-research hin mga online ngan pinamantalaan nga mga resource agod makabiling hin mga reference han artikulo nga imo gintatrabahoan, ngan ig-cite an mga ini ha asya nga porma, ngan ig-consider iton in-text nga citation par hin mga butang nga masukot iton debate. Waray pagkasarabot ha yana kon ano it gimaupayi nga paagi nga pagbuhat hini, pero mauruupay na la in bisan ano kaysa waray gud. Pwede ka gumamit hin in-text nga citation hin porma nga akademiko pananglitan hiton (Example, 2004 pp 22-23) o komo superscript hin footnote nga igkakada mo ha kataposan hin artikulo.
Samtang naka-display iton imo pahina, gamiton mo iton What links here pagbiling han mga artikulo nga daan nahadugtong o nahasumpay, ngan siguroon nga ngatanan hini naangay han buot sidngon nga imo ginhatag.
Gamiton mo iton Search nga button pagbiling ha Wikipedya han imo topic title (ngan posible nga mga variant), pagbiling hin mga artikulo nga nag-mensyonar hiton, ngan paghimo hin mga sumpay tikang ha ira kon naangay
Mga "Minor" nga Edit
Kitaa gihap Wikipedya:Minor nga edit
Kon mag-edit hin pahina, iton logged-in nga nagamit pwede maghatag hin tigaman nga iton edit, "minor". Iton mga gagmay la nga edit buot sidngon nga pagbalhin ha tama hiton mga ispeling, pag-format ngan guti-ay la nga pagbalhin hin text. Posible nga tago-on iton minor edit kon kinikita ha Wikipedya:Recent Changes. Kanan waray batasan iton pag-indicar hin dako nga pagliwat nga minor edit, labi na kon mayda ginpara nga sinurat. Kon mayda diri tinuyo nga na-indicar nga minor edit, angay ig-edit iton source hin makausa pa, ig-indikar nga major (o siguro-a nga iton check-box para hiton "This is a minor edit" waray ma-tsek), ngan dida hit summary, igbutang nga an pagliwat, major change.
Wiki Markup
An wiki markup amo iton syntax nga sistema nga pwede nim gamiton pagliwat hin Wikipedya nga pakli.
Ha wala nga column hit table ha ubos, makakita ka kon ano iton mga posible nga epekto. Ha tuo nga column, makakita ka kon unanhon an paghimo hini nga mga epekto. Buot sidngon, agod mahasugad iton text han itsura ha wala, igmakinilya o igtype iton ha porma nga imo nakikita ha tuo nga column.
Bangin mo karuyag nga abrehon ini nga pahina hin lain nga dalikyatan nga tambuan (o browser window) komo reference. Kon karuyag ka magprobar nga diri ka makawasak, pwede ka mageksperimento didto ha Sandbox. Igabre iton Sandbox ha lain nga tambuan (window) o tab ngan ig-abre la ini nga pakli nga reference.
Pag-ayad han imo pagsurat -- mga bahin, mga parrafo, mga lista ngan mga linya


text:
Issyk Kul
An Issyk Kul (poydi gihap Ysyk Köl, Issyk-Kol; Kinirgis: Ыcыk kөл Issık Köl, Tinurkiya: Issık Göl , Rinuso: Иccыk-Kyлb, Tsinino: 熱海) usa nga waray ginagawsan nga danaw ha amihanan nga kabugkiran Tian Shan ha sinirangan Kyrgyzstan. Amo ini an ikanapulo nga gidadkoi nga danaw ha kalibotan ha kadamo hin tubig ngan ikadua nga gidadakoi nga mapag-ad nga danaw kahuman han Dagat Caspio. Bisan ini ginpapalibotan hin natatabonan nga nyebe nga mga kabugkiran, diri ini nabag-tik, amo ini nga ginngaranan nga may kasirigngon nga "mapaso nga danaw ha Kinirgis nga yinaknan.


text:
Sinirangan nga Apriká
An Sinirangan nga Apriká amo an gisisirangani nga dapit han kontinente han Apriká. Mga nasop nga lakip ha Sinirangan nga Apriká:
- Kenya, Tanzania, ngan Uganda – bulig liwat ha East African Community (EAC)
- Djibouti, Eritrea, Ethiopia, ngan Somalia – agsob ginngangaran liwat nga Sungay han Aprika
- Mozambique ngan Madagascar – danay ginuupod ha Kasalatan nga Aprika
- Malawi, Zambia, ngan Zimbabwe – agsob ginbubulig liwat ha Kasalatan nga Aprika ngan Butnga nga Pederasyon han Aprika Central African Federation
- Burundi ngan Rwanda – kalakip danay ha Butnga nga Aprika
- Comoros, Mauritius, ngan Seychelles – gudti nga mga nasod nga puro ha Kalawdan Indyano
- Réunion ngan Mayotte – mga pangawas nga mga teritoryo han Fransya nga mabibilngan ha Kalawdan Indyano
Ha Heyograpiya, bulig liwat dinhi an Ehipto ngan Sudan ha rehiyon.


text:
1Waray pag-iha nagkatirok na liwat in kadam-an nga mga tawo. Han waray na nira pagkaon, gintawag ni Jesus an iya mga tinun-an ngan ginsiring hira, 2“Nalolooy ako hini nga mga tawo kay upod hira nakon sulod hin tulo na ka adlaw, ngan waray na nira pagkaon. 3Kon paolion ko hira nga mga gutom, manhihiraptay hira ha dalan kay hirayo an oolian an iba ha ira.” 4Nagpakiana ha iya an iya mga tinun-an, “Hain man kita pakakaagi dinhe hini nga kamingawan hin igo kadamo nga pagkaon nga igdudurot hini ngatanan nga mga tawo?” 5“Pipira pa man an iyo tinapay?” nagpakiana hi Jesus ha ira. “Pipito na la,” binmaton hira. 6Pinapanlingkod ni Jesus ha tuna an mga tawo. Kinuha niya an pito nga tinapay ngan nagpasalamat sa Dyos. Iya ginpinitpinit an tinapay ngan ipanhatag ngadto han iya mga tinun-an basi igdurot ngadto han mga tawo. Ngan ipinanhatag ini han iya mga tinun-an. 7May-ada liwat nira pira ka bug-os nga gudtiay nga mga isda. Nagpasalamat ngahaw hi Jesus tungod hini ngan nagsugo hiya han iya mga tinun-an nga ipanhatag liwat. 8Nangaon ngan nagkabubusog an ngatanan—may mga upat ka yukot adto nga mga tawo. 9Gintirok han mga tinun-an an mga nanhisalin, ngan nakapuno pa hira hin pito ka alat. Pinapangoli ni Jesus an mga tawo, 10ngan sinmakay dayon hiya han sakayan upod an iya mga tinun-an, ngan kinmadto hira han tuna han Dalmanuta. 11Nagkaabot in mga Parisiyo ngan nagtikang pakiglantugi kan Jesus. Karuyag nira pagbitik ha iya sanglit nangaro hira nga magbuhat hiya hin milagro nga magpapakita nga uyon ha iya an Dyos. 12Baga ginminhawa hin hilawig hi Jesus ngan nagsiring, “Kay ano nga nangangaro hin milagro an mga tawo hini nga katulinan? Diri, nasiring ako ha iyo! Waray milagro nga ipakikita hini nga mga tawo!” 13Binayaan niya hira, sinmakay hiya han sakayan, ngan tinmabok han lanaw. 14Nanhingalimot an mga tinun-an pagdara hin igo kadamo nga tinapay, ngan usa la ka bug-os an ira balon ha sakayan. 15“Panginano ngan pagbantay kamo han patubo han mga Parisiyo ngan han patubo ni Herodes,” nagpahimangno hi Jesus ha ira. 16Naghirohimangraw an mga tinun-an ha ira la ngahaw: “Nasiring hiya hini kay waray man kita dara nga tinapay.” 17Nakasabot hi Jesus han ira ginkakarokayakan, sanglit nagpakiana hiya ha ira, “Kay ano nga naghihirohimangraw man kamo mahitungod han kawaray niyo dara nga tinapay? Diri pa ba kamo maaram o nakakasabot? Makuri ba masabot ini han iyo mga hunahuna? 18May-ada niyo mga mata—diri ba kamo nakita? May-ada niyo mga talinga—diri ba kamo nabati? Hinngalimtan na ba niyo 19an pagpinitpinit ko han lima nga mga tinapay para han lima ka yukot nga mga tawo? Pira ka alat an natirok niyo han nanhisalin pa nga mga tinapay?” “Dose,” nagbaton hira. 20“Ngan han pagpinitpinit ko han pito nga tinapay para han upat ka yukot nga mga tawo, pira man ka alat an natirok niyo han nanhisalin pa nga mga tinapay?” nagpakiana hi Jesus. “Pito,” binmaton hira. 21“Diri la kamo gihapon nakakasabot?” nagpakiana hiya ha ira. 22Inmabot hira ha Betsaida. Gindara hin pira nga mga tawo ngadto kan Jesus in buta, ngan nakimalooy hira nga kaptan hiya ni Jesus. 23Ginkaptan ni Jesus an kamot han buta ngan iya gintugwayan ngadto ha gawas han baryo. Kahuman niya pagbutangi hin laway an mga mata han tawo, gindun-an niya ngan ginpakianhan, “May nakikita mo na ba?” 24Hinmangad an tawo ngan binmaton, “Oo, nakita ako hin mga tawo, kundi sugad hira hin mga kahoy nga nagkakalakat.” 25Idinuon liwat ni Jesus an iya mga kamot dida han mga mata han tawo. Tinmutok hin maupay an buta; nahibalik an iya pagkita, ngan klaro na gud an iya pagkita han ngatanan. 26Ginpaoli hiya ni Jesus ngan ginsiring, “Ayaw na pagbalik ngadto ha baryo.” 27Niyan kinmadto hi Jesus ngan an iya mga tinun-an ha mga baryo han Cesarea Filipo. Ginpakianhan niya hira dida ha dalan, “Pagsumati daw ako niyo; hin-o man kuno ako sumala han siring han mga tawo?” 28Binmaton hira, “May nasiring nga ikaw amo hi Juan nga Parabunyag. Nasiring an iba, hi Elias ka; samtang nasiring naman an iba, usa ka han mga manaragna.” 29“Hi kamo—ano man an isisiring niyo? Hin-o gud ako?” nagpakiana hi Jesus ha ira. Binmaton hi Pedro, “Ikaw an Mesiyas.” 30Ngan nagsugo hi Jesus ha ira, “Ayaw kamo pagsumat bisan kan kanay mahitungod ha akon.” 31Niyan nagtikang hi Jesus pagtutdo han iya mga tinun-an, “Kinahanglan mag-antos an Anak han Tawo, ngan igsalikway hiya han katigurangan ngan han mga puno han kapadian ngan han mga magturutdo han Balaod. Pagpapatayon hiya, kundi mababanhaw hiya katapos hin tulo ka adlaw.” 32Iginsumat niya ini hin waray lipodlipod ha ira. Ibinulag anay ni Pedro hi Jesus ngan nakiglantugi ha iya. 33Kundi linmingi hi Jesus, sinmiplat ha iya mga tinun-an, ngan ginbusaan hi Pedro, “Iwas ha akon, Satanas! Kanan tawo la an imo panhunahuna, diri kanan Dyos!” 34Ngan gintawag ni Jesus an mga tawo, pati an iya mga tinun-an, ngan ginsiring hira, “Kon hin-o an karuyag bumunyog ha akon, kinahanglan limoton niya an iya kalugaringon, magpas-an han iya kros, ngan sumunod ha akon. 35Kay adton karuyag matalwas han iya kinabuhi, ini mawawara ha iya; kundi adton mamatay tungod ha akon ngan han Maupay nga Sumat, mabubuhi hiya. 36May-ada ba kaupayan nga makukuha hin tawo kon maangkon niya an bug-os nga kalibutan, kundi kawad-an hiya han iya kinabuhi? Waray gud! 37Waray gud sadang ikahatag hin tawo basi mabawi an iya kinabuhi. 38Sanglit an tawo nga maawod ha akon ngan han akon pagturon-an dida hini nga makasasala nga kalibutan ikakaawod man han Anak han Tawo kon kumanhi na hiya ha kagamhanan han Amay niya, kaupod an iya baraan nga mga anghel.”
Copyright
Learn More


text:
2 eskwelahan hinabonan sa Polangui
An pinakabagong victima sarong eskwelahan na namumugtak sa Barangay Centro kan banwaan na ini.
Base sa sumbong ni Ma. Alma Chavez y Verga, asin Fatima Colocar y Borja, an saindang mga classrooms iyo an kinursunada kan mga parasalakat.
Nadiskubre kan mga eskwela na an nagsalakat naglaog sa likod na parte kan bintana, sa paagui kan pagraot kan mga dahon kan mga jalousies.
Linalay kan mga parahabas an DVD player na kantidad P2,000; speaker na P800 asin 10 metros na wire na kantidad P600.
Afuera kan sinambit na gamit, dae pa pinatawad kan mga parahabon si mga school supplies, arog kan coupon bond asin iba pang clase nin papel, na may carculadong valor na P600.
Ikinapungot na entero kan mga magurang sa sinambit na eskwelahan an pangyayari na maski saradit na gamit, na importante sa pagtukdo kan mga aki an dae na pinapatawad kan mga para-ikit.
Ipinaabot na an baretang ini sa atensiyon kan mga awtoridad asin sa mga oficiales kan barangay, tanganing hagadon an saindang tabang.
Nagtutubod an mga awtoridad digdi na residente man sana digdi an responsable sa paghabon.—BICOLSTANDARD.COM


text:
Pagtukod han estado han Israel
An Pagtukod han estado han Israel o Deklarasyon han Katalwasan han Israel (Hebrew: הכרזת העצמאות, Hakhrazat HaAtzma'ut o Hebrew: מגילת העצמאות Megilat HaAtzma'ut), ginhimo han 14 Mayo 1948, an adlaw nga nahuman an Mandato han Britanya, nga opisyal ginpasamwak nga an bag-o nga estado Hudiyo ginngaranan nga Estado han Israel, amo an pormal nga gindukod, ha dapit han katunaan nga ginkilala nga Mandato han Britanya han Palestino ngan ha dapit han mga katunaan, kun diin an mga ginhadian han Israel ngan Judah nahamutang tikang pa ha kahadtoan.


text:
Bukid nga Lalawigan
An Mountain Province (kon ha Winaray: Probinsya nga Bukid o Lalawigan nga Bukid o Bukid nga Lalawigan o Bukid nga Probinsya) usa nga ginpalibutan hin katunaan nga probinsya han Pilipinas ha Administratibo nga Rehiyon han Cordillera ha Luzon. An kapital hini amo an Bontoc ngan ginsasapitan ini han palibot, tipawala tikang ha salatan, han Ifugao, Benguet, Ilocos Sur, Abra, Kalinga, ngan Isabela.
An ngaran nga Mountain Province amo an bug-os nga ngaran han probinsya ngan panalagsa, ha mga langyawanon nga mga barasahon ginngangaran hin sayop ini nga Mountain là. It ngaran danay gihapon ginpapahalipot han kga lokal hin sayop nga Mt. Province, nga binabasa hin mga nag-iiningles nga "Mount Province". An ngaran han lalawigan sugad nga ginngaran tungod kay adto ini nahimutang han mga Cordillera nga kabugkiran han amihanan-butnga nga Luzon.
An Mountain Province amo gihapon an ngaran han lalawigan han hadí nga naglakip han kadam-an han yana nga mga probinsya han Cordillera. Ini nga probinsya gintukod han mga Amerikano han 1908 ngan ha urhe ginbulag dida han tuig 1966 ngadto han Mountain Province, Benguet, Kalinga-Apayao ngan Ifugao.
Sulod
Katawhan ngan Kultura[igliwat | igliwat an pinagtikangan]
Ekonomiya[igliwat | igliwat an pinagtikangan]
Heyograpiya[igliwat | igliwat an pinagtikangan]
Politikal[igliwat | igliwat an pinagtikangan]
An Mountain Province ginbahin ngadto hin napulo (10) nga mga bungto. An yana nga representante hini ha Kongreso amo hi Victor S. Dominguez


text:
General Tinio
An General Tinio usa nga ikaduha nga klase nga bungto ha lalawigan han Nueva Ecija ha Luzon, ha Pilipinas. Sumala han census han tuig 2000, mayda ini populasyon nga 35,352 ka tawo ha 6,878 nga mga panimalay.
Mga baranggay[igliwat | igliwat an pinagtikangan]
An General Tinio ginbahin ngadto hin napulo kag duha (12) nga mga baranggay:
- Bago
- Concepcion
- Nazareth
- Padolina
- Pias
- Poblacion Central
- Poblacion East
- Poblacion West
- Pulong Matong
- Rio Chico
- Sampaguita
- San Pedro
Mga sumpay ha gawas[igliwat | igliwat an pinagtikangan]
- Indira Padolina Dayupay Foundation
- Pasyalan Nueva Ecija
- Philippine Standard Geographic Code
- 2000 Philippine Census Information


text:
Gpedia:¡Uswag ha mga bag-o nga abot!
An Wikipedya usa nga ensayklopedya nga pintakasi nga ginsurat han iya mga magbarasa. Tinawag ini nga Wiki kay bisan hin-o, pati IKAW NGAHAW, maka-edit han haros bisan ano nga artikulo yana ngahaw pinaagi hiton pag-klik hiton #igliwat nga sumpay nga aada hiton igbaw hini nga pahina. Pero, ugsa ka magbuhat hito, bangin karuyag mo anay magbasa hini nga pahina
Sulod
- 1 Pagdalikyat Ha Gpedia
- 2 Pag-Edit o Pag-Liwat
- 3 Mga Patakaran Ha Gpedia
- 4 Ayaw Kahulop
- 5 ¿Karuyag Mo Bumulig?
- 6 Kitaa Gihapon Ha
Pagdalikyat Ha Gpedia
An Wikipedya mayda damo ug magkadirudilain nga impormasyon--tikang ha politika, siyensya, kaagi ngan kasaysayan, musika, relihiyon, popular nga kultura, paugnat-ha-kusog, ug tubtob ha ngatan ngan bisan ano man nga nahihisakop ha mga hini. Sarihi pagdalikyat ha mga magkadirudilain nga mga kategorya ha ubos
Kultura | Heyograpiya | Kaagi ngan Kasaysayan | Kinabuhi | Matematika | Siyensya | Sosyudad | Teknolohiya
Dalikyati an Gpedia · Pansubay hin mga artikulo · Tudlokan_nga_Alpabetiko · Iba_nga_mga_Tudlokan
Pwede ka gihapon magbiling hin mga sinurat ha sakob hit mga artikulo. Kadto la iton "search" field ha imo wala, ibutang iton imo pulong nga karuyag bilngon ngan ig-klik iton "search" . Tigamni nga iton ada-na-nga-daan nga search function bangin diri dumara kon mayda server overload; kon masugad igkakadto ka hin kanan-Google nga search hiton Wikipedya nga database. Mayda liwat iba nga mga paagi pagbiling ha Wikipedya.
Pananglitan, mayda ka nabasahan ka naruyagan mo, pwede ka magbilin hin mensahe ha talk page han artikulo. Agod mahingato ka ha talk page, syahan, pili-a iton discussion nga sumpay (makikit-an mo iton dida hiton mga tab nga ada ha igbaw hiton pahina). Katapos, pili-a iton edit this page dida ha talk page, o ig-klik iton + ha tuo hiton edit this page para pagdugang la hin bag-o nga komentaryo. Naruruyag kami han mga mag-upay nga mga balos tikang ha iyo.
Kon mayda butang nga diri namon mahilakip, o kondi man nakukurian ka pagbiling hiton imo ginbibiniling, pakianha la ha reference desk o igdugang iton topic ha amon lista han mga iginhangyo nga artikulo. Pagbiling hin iba nga paagi pagsudoy ha Wikipedya o kondi man...pagsurat ikaw mismo hin artikulo.
Pag-Edit o Pag-Liwat
Bisan hin-o maka-edit hin mga pahina ha Gpedia:--bisan ini nga pahina! Ig-klik la iton edit this page nga sumpay ha igbaw hit bisan ano nga pahina (labot la hiton igin-protektahan nga mga pahina) kon ha imo paghunahuna nakinahanglan hin pagpaopay o bag-o nga impormasyon. Waray ginkikinahanglan nga butang nga ispesyal: diri ka ngani kinahanglan mag-log-in. Kon karuyag mo anay mag-eksperimento nga diri magwasak hin aktuwal nga artikulo, kadto ha sandbox, nga kon diin ikaw puwede makagpatakas hit pagprinaktis. Para pagpraktis hin pag-editar hin daan-na-nahatukod nga pahina sugad hini, i-copy and paste ngadto ha sandbox tikang hiton edit page hit artikulo. Kon karuyag ka nga maghibaro pa, kadto hiton Tutorial Wikipedya agod mahibaroan iton batikan nga hibaroan o basic info nga angay mo masabtan komo miembro han amon proyekto.
Bangin ka maalang hini nga pamaagi, kita-a iton mga baton han agsob nga mga pagtipa basi ka masayod kon kay-ano nagpapadayon iton sistema.
Mga Patakaran Ha Gpedia
Mayda namon mga patakaran ngan surundon nga angay nimo hibaroan. An pinaka-importante nga mga prinsipyo amo an NPOV, GFDL, ngan pagrespetohay. Ano iton karuyag sidngon hini?
- NPOV o neutral point of view (Ininglis para hiton "waray dinadapigan") nangangahulogan nga iton mga artikulo patas an pagpahayag han mga magkadirudilain nga mga panlantaw ngan waray kinikilingan.
- Ngatanan nga mga kontribusyon ha Wikipedya iginpagawas nga sakop han GNU Free Documentation License (GFDL) o GNU nga Lisensya han Gawasnon nga Dokumentasyon. Sinisiguro hini nga iton Wikipedya magigin abre ngan libre bisan san-o pa man. Ayaw pagsumite hin mga sinurat nga gintatag-iyahan hin iba (copyrighted) nga waray katugotan han tag-iya. (Kitaa iton Mga Copyright para han kadugangan nga impormasyon).
- Pagrespetohay. Nagpapadayon iton Wikipedya matungod han pagburoblig hiton mga miyembro, asya nga angay magparerurespeto kita, likayi ta an mga pan-insulto ngan higugmaon an aton mga igkasi dinhi ha Wiki. Ayaw pagmaraota kon diri ka nauyon o natipa ka bisan kan kanay, kalma la ikaw ngan paghimangraw hin maupay ngan ayaw pan-insulto. Maupay nga buruhaton a maghatag hin edit summary kun diin nipapahayag an imo mga liniwat. An edit summary nakakabulig nga malamragan iton pagkulaw iton iba ngan ha pagkarawat hiton imo mga liniwat. Kon masabtan mo nga an imo mga inedit kinuha o binalyoan, hulathulat anay ugsa mo igbalik. Kitaa anay iton "page history" , an imo "talk page" ,o an " talk page" han artikulo agod mahimangrawan. Kitaa gihapon an Wikiquette.
Ayaw Kahulop
Kon igkadilito ka dida hiton imo syahan nga pagsari pag-edit hin usa nga artikulo, ayaw kahulop. Natural ini ha mga pintakasi nga mga proyekto nga sugad hini. Kitaa an mga ginsusunod hiton mga manunurat ha pakig-asdang, upod na gihapon iton iba nga mga artikulo ha tutorial nga dapit ha ubos. Gamita ini agod mabuligan ka pagsolbar han mga problema ngan mabaro magin aktibo ug produktibo nga kontribyutor.
¿Karuyag Mo Bumulig?
May higayon an bisan hin-o hin pag-edit, pero mayda mga bentaha kon maghimo ka hin account kon karuyag mo pirme nga mag-amot. Para makaapi, paghimo hin account ngan igpakilala an imo kalugaringon ha komunidad ha new user log.
Kitaa Gihapon Ha
Tanan nga Impormasyon, Mga Giya ngan Pangaro hin Bulig
- Mahitungod han proyekto
- Mga pahina bahin hin pangaro hin bulig--pagbulig hiton pag-edit, pagtikang hin mga bag-o nga artikulo, ngan iba pa nga mga himangrawon
- Gpedia FAQs -- mga kasagaran nga ginpapakiana mahitungod hiton site
- Glossary -- usa nga agsob gamiton nga mga pulong Wikipedya
- Ano an Wikipedya
- Ano an diri Wikipedya.
- Mga Patakaran ngan Surundon para hit mga kontribyutor
- Manwal hin Estilo
Wikicivics
Tutorial nga bahin
- Wikiquette
- Waray Dinadapigan
- Mga surundon han mga manunurat -- pagresolbar hit mga diri pakigsabot
- Mga angay likayan
Departamento hin Hiruhilarom nga mga Paki-ana
An Wikipedya nga Komunidad
- Pagkontak ha amon
- Mga taga-Wikipedya --dirudilain nga mga listahan han mga talagsaon nga mga kontribyutor, pwede ka magdugang han imo kalugaringon kon karuyag mo.
- Wikifun
Mailing list
- Pwede liwat kamo bumulig hit Yahoo mailing list para hini nga Gpedia ha groups.yahoo.com/neo/groups/winaraywiki


text:
Chicago
An Chicago in gidadakoi nga syudad ha estado han Estados Unidos nga Illiois. Nga may-ada hirani 2.7 milyon ka mga residente, ini an syudad nga may-ada gidadamoi nga katawhan ha Butnga-Katundan Estados Unidos, ngan ikatulo ha gidamoi nga populasyon ha Estados Unidos, nga nasunod ha Syudad han New York ngan Los Angeles. An iya lugar metropolitana, danay gintatawag nga "Chicagoland" in ikatulo ha gidadakoi ha Estados Unidos, an gidadaloi ha Dagko nga mga Danaw nga Megalopolis, ngan ika 27 nga gidadamoi nga tawo nga urbano aglomerasyon ha kalibutan, nga may-ada ginbabanabanahan nga 9.8 milyon ka mga tawo ha tulo ka mga estado han Estados unidos han Illinois, Wisconsin ngan Indiana. Ini an linkuran han condado han Cook, nga ikaduha ha gidadamoi nga tawo ha mga condado ha Estados Unidos, nasunod la ha Condado han Los Angeles, California.
An Chicago in gin-incorporar komo usa ka bungto ha 1833, harani ha dungaan nga namumutnga ha Dagko nga mga Danaw ngan watershed han Salog Mississippi. Ha pagkayana, an syudad in nagpapabilin han iya kahimtang komo usa ha dagko nga poy-anan han industriya, telekomunikasyon ngan infrastruktura, lakip an Luparan Panlangyaw O'Hare nga ikaduha ha mga aktibo ha kalibutan kon gios trapiko an ginhihimangrawan. Ha 2008, an syudad in kinmarawat hin 45.6 milyon nga mga dumuruaw ha domestiko ngan tabok-han-dagat. Han 2010, an lugar metropolitana han Chicago in may-ada ika-4 ha gidadakoi nga Gross Domestic Product ha mga lugar metropolitana han kalibutan, nga nasunod la ha Tokyo, Syudad han New York, ngan Los Angeles.
Mga kasarigan[igliwat | igliwat an pinagtikangan]
- ↑ Ipakita an sayop: Invalid
tag; no text was provided for refs named
population1
- ↑ Population Change for the Ten Most Populous and Fastest Growing Metropolitan Statiscal Areas: 2000 to 2010. U.S. Census Bureau (March 2011). Retrieved on April 12, 2011.
- ↑ U.S. Geological Survey Geographic Names Information System: City of Chicago


text:
Baybay
An Baybay usa nga syudad ha lalawigan han Leyte ha Sinirangan nga Kabisay-an nga rehiyon han Kabisay-an ha Pilipinas. Sumala han 2000 census, mayda ini populasyon nga 95,630 ka tawo ha 19,517 nga panimalay.
Mga baranggay[igliwat | igliwat an pinagtikangan]
An Baybay ginbahin ngadto hin kasiaman kag duha (92) nga baranggay.
Kaagi ngan kasaysayan[igliwat | igliwat an pinagtikangan]
An Baybay nahimo nga syudad dida han tuig 2007. Nahinabo ini katapos han pagkahimo nga balaod han Buhat han Republika No. 9389 o Republic Act No. 9389 nga nagbalhin han Baybay tikang hin bungto ngadto hin syudad. Ginratipika ini han mga bungtohanon han Baybay dida hin plebisito nga ginhimo dida han Hunyo 16, 2007. Kondi, nawara an pagkasyudad hini upod hin 15 nga iba nga mga syudad, katapos han paghatag han Korte Suprema han Pilipinas hin petisyon nga gindara han Liga hin mga Syudad han Pilipinas, ngan nagdeklara nga an balaod nga naghimo hin syudad (RA 9394) nga nagtugot han bungto nga magin syudad, nga natalapas han Batakan-Balaod. An mga nasabi nga syudad, siring han korte, waray kuno makatuman han mga panginahanglanon agod magin syudad ini.[1]


text:
Papa Pío X
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Papa Pío X (ha Linatin: Pius PP. X), natawo nga Giuseppe Melchiorre Sarto (Hunyo 2 1835 – Agosto 20 1914), amo an Papa han Simbahan Katolika tikang han 1903 tubtob 1914, nagsunod kan Papa León XIII. Hiya amo an syahan nga papa tikang han Kontra-Repormasyon nga Papa San Pío V nga ginkanonisar. Bisan pa hini, an pontifikado ni Papa Pío X amo an usa han mga kurukontrobersyal nga mga papado han panahon moderno.
Mga sumpay ha gawas[igliwat | igliwat an pinagtikangan]
- Giuseppe Sarto – Pío X Fundasyon, websayt han lugar nga natawhan ngan han museo ni San Pío X. Dida han museo aada an kan Pío X mga personal nga gintag-iyahan ngan hin exhibisyon nga nagpapahayag han kinabuhi han papa.
- "Papa Pío X" tikang han Catholic Encyclopedia
- The Life, Writings and Encyclicals of Pope St. Pius X: Saint of the Catholic Church
- An kumpleto nga texto han mga opisyal nga dokumento upod an mga ensayklikal ha Santa Sede
- Impormasyon mahiunong han kinabuhi ni Pío X ha Museo San Pio X
- video nga record han seremonya han pagkanonisar kan Pío X (ha Inaleman)


text:
Maitum
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Maitum usa nga ikatulo nga klase nga bungto ha lalawigan han Sarangani ha Pilipinas. Sumala han census han tuig 2000, mayda ini populasyon nga 35,536 ka tawo ha 7,640 nga panimalay, ngan mayda ini kahaluag hin katunaan nga 324.35 ka km². An mga coordinate hini 6°02' N 124°29 E (kon ha Winaray: 6°02' ha Amihanan ngan 124°29 ha Sinirangan).
Mga Baranggay[igliwat | igliwat an pinagtikangan]
An Maitum ginbahin ngadto hin napulo kag siyam (19) nga mga baranggay.
- Batian
- Kalaneg
- Kalaong
- Kiambing
- Kiayap
- Mabay
- Maguling
- Malalag
- Mindupok
- New La Union
- Old Poblacion
- Pangi
- Pinol
- Sison
- Ticulab
- Tuanadatu
- Upo
- Wali
- Zion


text:
Kibungan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Kibungan usa nga ika-upat nga klase nga bungto ha lalawigan han Benguet, Pilipinas. Sumala han census han tuig 2000, mayda ini populasyon nga 15,036 ka tawo ha 2,949 nga mga panimalay.
Mga baranggay[igliwat | igliwat an pinagtikangan]
An Kibungan ginbahin ngadto hin pito (7) nga mga baranggay.
- Badeo
- Lubo
- Madaymen
- Palina
- Poblacion
- Sagpat
- Tacadang
Mga sumpay ha gawas[igliwat | igliwat an pinagtikangan]
- Opisyal nga websayt han Bungto han Kibungan
- Philippine Standard Geographic Code
- 2000 Philippine Census Information


text:
1Usa ka adlaw kinmadto ha Templo hira Pedro ug Juan alas tres ha kulop, an takna han pag-ampo. 2May didto usa ka tawo nga lulid tikang han iya katawo nga nakada han ginngangaranan nga “Matahom nga Aragian.” Gindadara hiya kada adlaw ngada hini nga aragian basi makilimos han mga tawo nga napakadto ha Templo. 3Han pakakita niya kanda Pedro ug Juan nga nasulod, nakilimos hiya ha ira. 4Tinutokan hiya nira ngan nagsiring hi Pedro, “Siplat ha amon!” 5Sanglit sinmiplat hiya ha ira nga naglalaom nga lilimosan hiya. 6Kundi nagsiring hi Pedro ha iya, “Waray gud ako kwarta, kundi ihahatag ko ha imo an aadi ha akon: ha ngaran ni Jesu-Cristo nga taga-Nazaret, ginsusugo ko ikaw, buhat ngan lakat!” 7Ngan kinaptan ni Pedro an tuo nga kamot han lulid ngan binuligan niya hin pagtukdaw. Nagmakusog dayon an mga tiil ngan mga mukobuko han lulid; 8linmukso hiya, tinmindog, ngan nagtikang hin paglakat. Niyan inmupod hiya ha ira ngadto ha Templo nga naglalakat ngan nagluluksolukso ngan nagdadayaw han Dyos. 9An ngatanan nakakita ha iya nga naglalakat ngan nagdadayaw han Dyos; 10ngan han pakakilala nira nga amo ini hiya an makililimos nga paralingkod didto han “Matahom nga Aragian” han Templo, nahipausa gud hira ngatanan han nahinabo ha iya. 11Samtang nagunit pa an lulid kanda Pedro ug Juan, nahipausa an ngatanan nga mga tawo, ngan ini hira nagdadlagan ngadto ha ira didto han ginngangaranan nga “Balkon ni Solomon.” 12Han pakakita ni Pedro han mga tawo, nagsiring hiya ha ira, “Mga taga-Israel, kay ano nga nahipausa man kamo hini, ngan gintututokan man kami niyo? Hunahuna ba niyo nga nakapalakat kami hini nga tawo tungod han amon kalugaringon nga gahom o pagkadyosnon? 13An Dyos ni Abraham, ni Isaac, ngan ni Jacob, an Dyos han aton kaapoy-apoyan amo an naghatag han dyosnon nga kadungganan ha iya surugoon nga hi Jesus. Kundi igintubyan hiya niyo ngadto han mga punoan, ngan ginsalikway hiya niyo ha atubangan ni Pilato, bisan kon human na hi Pilato paglarang nga kabuhian hiya. 14Baraan ngan matadong hiya, kundi ginsalikway hiya niyo, ngan iyo lugod pinangaro kan Pilato nga buhian niya an usa nga kriminal. 15Ginpatay niyo an Burabod han Kinabuhi, kundi ginbanhaw hiya han Dyos, ngan mga saksi kami hini. 16An gahom han iya ngaran amo an nakaupay hini nga tawo. Ini nga iyo hinkit-an ngan hinbaroan nahimo pinaagi han pagtoo ha iya ngaran. An pagtoo kan Jesus amo an nakaupay ha iya sugad han iyo hinkit-an. 17“Ngan yana, kabugtoan ko, maaram ako nga nahimo niyo ngan han iyo mga pangulo an iyo ginbuhat kan Jesus, tungod han iyo katapang. 18Daan na ginpahibaro han Dyos hadto pa nga panahon pinaagi han ngatanan nga mga manaragna, nga kinahanglan mag-antos an iya Mesiyas, ngan natuman ini ha sugad nga paagi. 19Sanglit pagbasol kamo ngan balik kamo ngadto ha Dyos, basi pasayloon niya an iyo mga sala. 20Kon buhaton niyo ini, maabot ha iyo an panahon han espirituhanon nga kusog tikang han Ginoo, ngan ipapadara niya hi Jesus nga amo an Mesiyas nga iya na ginpili para ha iyo. 21Kinahanglan magpabilin hiya ha langit ngada han pag-abot han panahon hin pagbag-o han ngatanan nga mga butang, sugad han iginpasabot han Dyos hadton una pa nga mga panahon pinaagi han iya baraan nga mga manaragna. 22Kay nagsiring hi Moises, ‘Magpapadara ha iyo an Ginoo nga iyo Dyos hin manaragna nga tikang ha iyo kalugaringon nga katulinan, sugad han iya pagpadara ha akon. Kinahanglan pamatian niyo an ngatanan nga iya igsusumat ha iyo. 23An diri magtuman han igyayakan hadto nga manaragna, igbubulag hira tikang han katawhan han Dyos ngan pupuohon hira.’ 24Nagpasabot liwat mahitungod hini yana nga mga adlaw an mga manaragna nga may-ada mensahe, pati hi Samuel ngan an ngatanan nga sinmunod ha iya. 25An mga saad han Dyos pinaagi han iya mga manaragna iginpahinungod ha iyo, ngan nakaangbit kamo han ginsabotan nga ginhimo han Dyos ngan han iyo mga kaapoy-apoyan. Sumala han iginsiring niya kan Abraham, ‘Tatagan ko hin kaupayan an ngatanan nga katawhan han tuna pinaagi han imo mga tulin.’ 26Sanglit ginpili han Dyos an iya surugoon ngan gin-una hin pagpadara ngada ha iyo, hin pagpakaupay ha iyo pinaagi hin pagpabaya ha iyo han iyo magraot nga mga ginawian.”
Copyright
Learn More


text:
1Mga tugang, kan magdiyan ako saindo sa paghulit kan hilom na katotoohan nin Dios, dai ako naggamit nin halangkaw na mga tataramon o pilosopia. 2Pinagmarahay kong lingawan an gabos pwera ki Jesu-Cristo, asin orog na an pagkagadan niya sa krus. 3Kaya kan yaon ako diyan saindo, maluya ako saka pinagtatakigan sa takot. 4Sa pagtaram saka sa paghulit kan Marahay na Bareta, dai ako naggamit nin mga mahamis na tataramon nin pilosopia, kundi ipinamidbid ko saindo an Espiritu asin an kapangyarihan nin Dios. 5Ginibo ko ini tanganing an saindong pagtubod dai mapasikad sa kadonongan nin tawo, kundi sa kapangyarihan nin Dios. 6Alagad sa mga tawong pusog na an pagtubod, nagtutukdo ako nin kadonongan. Alagad an kadonongan na iyan bakong gikan sa panahon na ini, o sa mga namamayo kan kinaban na ini, na mga minaagi sana. 7An kadonongan na ipinaghuhulit ko iyo an hilom na kadonongan nin Dios na itinago alagad itinagama niya para sa satong kamurawayan bago pa lalangon an kinaban. 8Mayo maski saro sa mga namamayo kan panahon na ini an nakasabot kan kadonongan na iyan; ta kun aram ninda iyan, dai kutana ninda ipinako sa krus an Kagurangnan nin kamurawayan. 9Alagad siring sa nasusurat, “An dai pa lamang nahiling o nadangog nin tawo, an dai pa lamang naisip kan tawo na pwedeng mangyari, iyo an inandam nin Dios para sa mga namomoot saiya.” 10Alagad ipinahayag sato nin Dios an saiyang misteryo sa paagi kan saiyang Espiritu, huli ta an Espiritu iyo an nagsisiyasat kan gabos, maski pa kan mga hararom na katuyohan nin Dios. 11Mayo nin nakakaaram kan nasa puso nin tawo kundi an sadiri sana niyang espiritu na yaon saiya. Siring man, an Espiritu nin Dios sana an nakakaaram kan kaisipan nin Dios. 12An inako ta bakong an espiritu kan kinaban, kundi an Espiritu na hale sa Dios, tanganing maaraman ta an gabos na balaog na itinao nin Dios sa sato. 13Kaya sa samong pagpaliwanag kan mga katotoohan na espiritwal sa mga tawong igwa kan Espiritu nin Dios, an ginagamit mi iyo an mga tataramon na itinukdo samo kan Espiritu, bakong an mga tataramon na nanodan mi sa kadonongan nin tawo. 14An tawong mayo kan Espiritu nin Dios dai makakaako kan mga balaog kan Espiritu nin Dios, huli ta para saiya, kalolongan iyan. Dai siya makakasabot kan mga balaog na iyan, huli ta masasabotan sana iyan sa paagi kan Espiritu. 15An tawong igwa kan Espiritu makakahukom kan halaga kan gabos na bagay; alagad dai siya pwedeng hukoman nin siisay man. 16Siring sa nasasabi sa kasuratan, “Siisay an nakakaaram kan kaisipan nin Kagurangnan? Siisay an makakatukdo saiya?” Alagad yaon sato an kaisipan ni Cristo.
Copyright
Learn More


text:
Xerxes I han Persia
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Xerxes I o Jerjes I (ha Persiano: خشایارشاه, 'Khashâyâr Shâh'), usa nga Persiano nga Emperador (Shahanshah) (naghadi 485 - 465 BC) han Dinastiya Akhaemenida. Iton "Xerxēs" o "Jerjes" tikang han Griyego nga EepEnς nga amo an Griyego nga pagbalhin hin kasurat han Persiano nga ngaran ha trono nga Khashayarsha o Khashayar-shah, nga nangangahulogan nga "Hadi hin mga bayani". Dida han Barasahon han Ezra ngan ha Barasahon han Esther, an Persiano nga hadi nga hi Axašweroš (אֲחַשְׁוֵרוֹשׁ) (Ahasuerus o Ahasuero) amo daw kuno hi Xerxes I.
Hi Xerxes anak ni Darius nga Harangdon ngan ni Atossa. Sinmunod hiya han iya amay komo Emperador han Persiano nga Imperyo ngan inmaway hiya han mga Griyego.


text:
Francisco Balagtas
- Diri ini angay igkalipat han Waraynon nga maniniday nga hi Francisco H. Baltazar
Hi Francisco Balagtas y de la Cruz (Abril 2, 1788—Pebrero 20, 1862), nga kilalado gihapon ha ngaran nga Francisco Baltazar, usa nga kilalado nga Pilipino nga maniniday, ngan amo an sinisiring nga Tag-alog nga William Shakespeare tungod han iya impluwensya ha Tinag-alog nga literatura. An kilalado nga epiko nga Florante at Laura, amo an iya pinakakilalado nga sinurat.
Mga sinurat[igliwat | igliwat an pinagtikangan]
- Orosmán at Zafra - usa nga komedya ha upat nga mga bahin
- Don Nuño at Selinda - usa nga komedya ha tulo nga mga bahin
- Auredato at Astrome - usa nga komedya ha tulo nga mga bahin
- Clara Belmore - usa nga komedya ha tulo nga mga bahin
- Abdol at Misereanan - usa nga komedya nga ginpasundayag han Abucay dida han 1857
- Bayaceto at Dorslica - usa nga komedya ha tulo nga bahin nga ginpasundayag ha Udyong han Septyembre 27, 1857
- Alamansor at Rosalinda - usa nga komedya nga ginpasundayag ha Udyong han patron nga fiesta han bungto
- La india elegante y el negrito amante - usa nga halipot nga drama ha usa nga bahin
- Nudo gordeano
- Rodolfo at Rosemonda
- Mahomet at Constanza
- Claus (ginhubad ha Tinag-alog tikang ha Linatin)
- Florante at Laura, an obra maestra ni Balagtas


text:
Upi, Maguindanao
- Para han United Press International, nga kilalado gihapon nga UPI, pakadi hini nga sumpay.
An Upi usa nga ikatulo nga klase nga bungto ha lalawigan han Maguindanao ha Pilipinas. Sumala han census han tuig 2000, mayda ini populasyon nga 51,141 ka tawo ha 9,975 nga mga panimalay.
Kabahin an bungto han lalawigan han Shariff Kabunsuan tikang han Oktubre 2006 tubtob han pag-nulifikar hini han Korte Suprema dida han Hulyo 2008.
Mga Baranggay[igliwat | igliwat an pinagtikangan]
An Upi ginbahin ngadto hin katloan kag lima (35) nga mga baranggay.


text:
Quote:
okey, i got the lyrics by listening to the song.
mano-mano la ini so i'll just translate it later kay makadto pa ako ha SM yana (subong).
here's the lyrics:
Napalit ako hin isda ha talipapa
may sexy nga babaye nga an ngaran hi carla
ginbaligyaan ako han iya tahong
dako daw, matambok, barato ngan lison
nanganogon ako nga makit-an han iba
ginpalit ko dayon an tahong ni carla
pag-uli ha balay diretso ko ginluto
ginbuka an butnga ngan gintilawan ko
ako hin huma-ngahang ngan napausa
mapulapula ngan mahumok an tahong nya
matarutam-is, malatok, maharang-harang
naiiba han tahong nga akon natitilawan
o, an tahong makarubkarub, makarubkarub an tahong ni carla 2x
Gintestingan ko liwat pagpritoha
bangin mas marasa kontra han ginisa
ginhugasan hin maupay ngan ginsun-ad
ginpahiran hin margarin nga diri magmaluad
ako in nabut-ukan han akon pagtulon
kay mas marasa pa kontra han imported nga tahong
ginkaon nga tanan pati an balayan
waray nabilin ngan waray ko may ginkaragan
nan-ngurog an ak tuhod ngan an akon paa
agi han tahong ni carla nga marasa.
hulos an akon t-shirt ngan akon ginlubas
agi han paggawas han akon balhas.
o, an tahong makarubkarub, makarubkarub an tahong ni carla 2x
Ha kada adlaw nga pagkikita namon ni carla
may-ada ko na inabat ha iya
nagkakagusto na ako kan carla
agi han tahong niya nga marasa
pagsumati ko nga gusto ko hiya
ako in nalipay hin ginbaton nya
hadto pa daw han pagkita namon
may-ada na daw hiya gusto na ha akon
paglabay la hin mga tulo kabulan
nagdesisyon kami nga magpaksal ha simbahan
yana kay naglulungon na kami nga duha
solong solo ko na an tahong ni carla.
o, an tahong makarubkarub, makarubkarub an tahong ni carla 2x


text:
Corella, Bohol
An Corella usa nga ika-unom ka klase nga bungto ha lalawigan han Bohol ha Butnga nga Kabisay-an nga rehiyon han Kabisay-an ha Pilipinas. Nahamutangan an bungto ha mga napulo (10) ka kilometro ha amihanan han kapital han probinsya, nga amo an Syudad han Tagbilaran. Ha salatan, mga lima ka kilometro ka harayo amo an mga beach o baybayon han Panglao. Sumala han 2000 nga census, mayda ini populasyon nga 6,048 ka tawo ha 1,263 nga panimalay.
An Corella amo an kaurogan nga inuukyan han mga magô han Pilipinas o Philippine tarsier, an giguti-ayi nga primate han kalibotan. Kaurugan hini nga mga amo nga baga la kadako hin kumo hin kamot mabibilngan ha Baranggay Cancatac, mga tulo ka kilometro tikang han sawang han bungto.
An mga tawo han Corella kaurugan mga konserbatibo nga Katoliko Romano nga nahalakip han Parokya han Our Lady of the Village (Nuestra Señora del Villar) nga iton piyesta hini ginsasaurog hiton Abril 27 ha tagsa tuig, mga upat la ka adlaw ugsa hiton Fiesta ni San Jose nga ginsasaurog han Tagbilaran dida hiton Mayo 1.
Iton Corella waray dako nga industriya. Mayda ini dako nga supply hin tubig nga ada hiton tinatag-iyahan nga katuna-an han bungto, pero an mga nangungukoy ha Syudad han Tagbilaran an nahingaupay tikang han mga resource kay an infrastuktura gindisenyo para ha kaurugan han syudan. An bungto nagin utangan ngadto han tinatag-iyahan han gobyerno pero pinapamalakad hin pribado nga na-serbisyo hin tubig tungod han pagkonsumo han tubig han mga nangungukoy.
Mga Baranggay[igliwat | igliwat an pinagtikangan]
An Corella mayda walo (8) nga baranggay.
- Anislag
- Canangca-an
- Canapnapan
- Cancatac
- Pandol
- Poblacion
- Sambog
- Tanday


text:
Ayatollah
Ayatollah ("Sinyales san Allah"), usa na hitaas-na-rango na titulo para san Usuli Twelver Shī‘ah na clergy. Adton na gintatawag na ayatollah amon an mga eksperto san Islamic studies sugad san jurisprudence, ethics, ngan pilosopiya ngan nag'aram sa Hawza.
Sulod
Kasaysayan[igliwat | igliwat an pinagtikangan]
Nagtikang an ngaran na "ayatollah" sa sayo na pasada sa Quran na sa interpretasyon san Shi'a, nangangahulugan na tawo pwede sugarun na sinyales og ebidensya sa Dyos. Pasada 51:20–21 san Quran nagsisiring na:
On the earth are signs (Ayat) for those of assured Faith, As also in your own selves: Will ye not then see?
Rango[igliwat | igliwat an pinagtikangan]
An titulo na ayatollah ginhahatag sa Shia na mujtahid, kahuman makakumpleto sa pag'aram sa sat'h ngan kharij sa hawza. An ayatollah pwede magtutdo sa hawzas (shia seminaries) kun nano an kanya espesyalidad, pwede sya magin reference sa kanra mga pan-reliheyon na pakiana, ngan pwede magin hurado.
Mga babaye na Ayatollah[igliwat | igliwat an pinagtikangan]
May'ada pipira na mga babaye napareho an rango san mga ayatollah, ngan gitatawag na Lady Mujtahideh. Pinakahitahas sa sanhi na kasaysayan amo si Nosrat Amin, kilala liwat na Banu Isfahani.[1] An yana na mga ehemplo san mga Lady Mujtahideh amo sira Zohreh Sefati[2] ngan Lady Ayatollah Aatieh Hassani ngan kilala na Imam'ah Al-Hassani anak ni Grand Ayatollah Gholamreza Hassani.[3] Sa Kasaysayan, May damo na na Mujtahidehs sa Shi'ism, labi na an kababayin'an san pamilya ni Allama Hilli, ngan san pamilya Baraghani sadton 19th century sa Qazvin.
Grand Ayatollah[igliwat | igliwat an pinagtikangan]
May'ada na pipira la mga pinakaimportante na ayatollah na gintagan san rango na grand ayatollah (Ayatollah Uzma, "Dumagko na Sinyales san Dyos"). Nahihimo ini kun an mga tagasunod san sayo na ayatollah nakadto sa pabulig sa kanya sa mga situwasyon ngan pangaruon na i-publish an iya Juristic book na nabaton san daramo ngan inadlaw na Muslim affairs. Gintatawag an libro na Resalah.
References[igliwat | igliwat an pinagtikangan]
- ↑ See Mirjam Künkler and Roja Fazaeli, “The life of two mujtahidas: Female religious authority in 20th century Iran,” in Masooda Bano and Hilary Kalmbach (eds.) Women, Leadership and Mosques: Changes in Contemporary Islamic Authority, Brill Publishers, 2011, 127-160.
- ↑ Official website at sefaty.net
- ↑ Official weblog at blogspot.co.uk


text:
Savannakhet (lalawigan)
An Savannakhét (ha Lao: ສະຫວັນນະເຂດ) usa nga lalawigan han Laos. An ngaran nga Savannakhet natikang han mga pulong nga Savanh Nakhon, nga nangangahulogan "syudad hin paraiso", an syahan nga ngaran han lalawigan. Nahamutang ini ha salatan nga dapit han nasod. Ginsasapitan ini han Khammuan ha amihanan, han Salavan ha salatan, han Vietnam ha sinirangan ngan han Thailand ha katundan.
Ginbumbahan ngan gin-okupahan an bungto han Thai militar dida han Gyera nga Franses-Thai.
Han 2007, gin-abrihan an Ikaduha nga Thai-Lao nga Tulay hin Pakigsangkay nga natabok han Salog Mekong tikang ha Savannakhet ngadto ha Mukdahan, Thailand.
Administratibo nga pagbahinbahin[igliwat | igliwat an pinagtikangan]
An lalawigan nahimo han mga nasunod nga mga muang o distrito:
- Atsaphangthong (13-03)
- Atsaphone (13-13)
- Champhone (13-09)
- Kaysone Phomvihane, daan nga ngaran Khanthabouly (13-01)
- Nong (13-06)
- Outhoomphone (13-02)
- Phine (13-04)
- Sepone (13-05)
- Songkhone (13-08)
- Thapangthong (13-07)
- Thaphalanxay (13-15)
- Vilabuly (13-12)
- Xaybuly (13-11)
- Xayphoothong (13-14)
- Xonbuly (13-10)


text:
Lanao del Sur
An Lanao del Sur amo in probinsya o lalawigan han Pilipinas nga nahamutangan ha Autonomo nga Rehiyon ha Muslim Mindanao (ARMM). An kapital hini amo an Syudad han Marawi ngan ginsasapitan ini han Lanao del Norte ha amihanan, Bukidnon ha sidlangan, ngan Maguindanao ug Cotabato ha salatan. Ha habagatan o salatan-katundan nahamutang an Baybayon han Illana, nga usa nga bahin han Golfo Moro. Ha súlod han probinsya han Lanao del Sur mabibilngan an Danaw han Lanao, nga amo an gidako-i nga danaw ha Mindanao, nga diin nahamutangan an Busay Maria Cristina, nga amo an gidako-i nga busay han nasod.
Sulod
Katawhan ngan Kultura[igliwat | igliwat an pinagtikangan]
Lakip ha mga kiritaon han probinsya an:
- Moncado nga Kolonya
- Mindanao State University (Main nga Campus)
- Kalookan nga Danaw
- Aga Khan nga Museo
- Torogan (han Tuka)
- Sentro Islamico han Pilipinas (an gidako-i nga cúpula han nasod)
- Gihataasi nga mga Minaret han Marawi
- Abu Bakar nga Meskita (Mosque o Masjid) (gidako-i nga meskita ha Lanao del Sur)
- Lanao People's Park
- Lanao Library
- Ayala Resort Hotel
- Dansalan nga Mercado
- MSU Golf Course
Ekonomiya[igliwat | igliwat an pinagtikangan]
Heyograpiya[igliwat | igliwat an pinagtikangan]
Politikal[igliwat | igliwat an pinagtikangan]
An Lanao del Sur ginbahin ngadto hin katloan kag siyam (39) nga mga bungto ngan usa (1) nga syudad.
Syudad[igliwat | igliwat an pinagtikangan]
Mga Bungto[igliwat | igliwat an pinagtikangan]
Pisikal[igliwat | igliwat an pinagtikangan]
Kaagi ngan Kasaysayan[igliwat | igliwat an pinagtikangan]
An ngaran nga Lanao tikang han pulong nga ranao, nga buot sidngon "linaw" o "danaw". An Lanao nahasentro ha palibot han kaligiran han Danaw han Lanao; amo nga, ini an sinisiring nga katunaan han mga Maranao, an "katawhan han danaw."
Han syahan nga pag-usisa han mga Katsila han Lanao dida han 1689, nabilngan nira in maupay-nga-naukyan nga komunidad nga an ngaran Dansalan dida han amihanan nga pag-ultan han danaw. An Dansalan nahimo nga bungto han 1907 ngan nahimo nga syudad han 1940, bisan pa kon na-inagurar la ini dida han 1950. Han 1956, an Republic Act NO. 1352 nagbalhin han ngaran nga Dansalan ngadto han Marawi, tikang han pulong nga rawi, nga nahahanungod han mga reclining lily ha Salog Agus.
Dida han pagbahin han Lanao ngadto hin duha nga probinsya ha ilarom han Republic Act No. 2228 han 1959, an Marawi nahimo nga kapital han Lanao del Sur. Han 1980, an syudad ginngaranan nga Syudad Islamico han Marawi. Ha yana, amo la ini an chartered nga syudad han nasod nga an kadam-an han populasyon Muslim.
Dida hin plebesito han 1989, an Lanao del Sur nagbotos nga umapi han Autonomo nga Rehiyon ha Muslim Mindanao (ARMM), pero an Syudad han Marawi nagpili nga diri umapi han ARMM.
Mga Sumpay ha Gawas[igliwat | igliwat an pinagtikangan]
- Opisyal nga Websayt han Gobyerno han Lanao del Sur
- WOW Philippines - Lanao del Sur
- Traditional Music of the Southern Philippines - Usa nga online nga barasahon mahitungod han Musika han Kulintang ha Salatan nga Pilipinas. Mayda mga pagbahin mahitungod han pag-instrumenta han kulintang, mga istilo nga mga gamit han Maguindanaonon, han Maranao ngan iba mga grupo ha Salatan nga Pilipinas.
Mga kasarigan[igliwat | igliwat an pinagtikangan]
- ↑ National Statistical Coordination Board (2006-04-27). 2006 Factsheet. Retrieved on 2006-06-24.


text:
1Nagyayakan ako han kamatuoran; tag-iya ko hi Cristo ngan diri ako nagbubuwa. Saksi ko liwat an akon panhunahuna nga ginlaladngan han Espiritu Santo nga diri gud ako nagbubuwa 2nga dako gud an akon kabidoan, nga daw diri matapos an kasakit ha akon kasingkasing tungod han akon mga tawo nga akon gud mga kadugo! 3Tungod han ira kaupayan, minamaupay ko nga pakaraoton ako han Dyos ngan mahimulag ako kan Cristo. 4Mga pinili hira nga mga tawo han Dyos; ginhimo hira han Dyos nga iya mga anak ngan ginpaangbit han iya himaya; ginhimo niya ha ira an ginsabotan ngan iginhatag ha ira an Balaod; ira an matuod nga pagsingba ngan nakarawat nira an mga saad han Dyos; 5mga tulin hira han mga patriyarka; ngan tikang han ira tulin natawo hi Cristo. Pagdayawon unta ha kagihaponan an Dyos nga naghahadi han ngatanan! Amen. 6Diri ako nasiring nga nakawang an saad han Dyos; kay diri ngatanan nga mga tawo han Israel mga pinili han Dyos. 7Ngan diri liwat an ngatanan nga mga tulin ni Abraham mga anak han Dyos. Nagsiring an Dyos kan Abraham, “Pinaagi kan Isaac mamamay-ada ka mga tulin nga ginsaad ko ha imo.” 8Karuyag sidngon hini nga diri mga anak han Dyos an mga gin-anak ha natural nga paagi; lugod kinikilala nga matuod nga mga tulin an mga anak nga natawo tungod han saad han Dyos. 9Kay nahimo an saad han Dyos dida hini nga mga pulong: “Mabalik ako ha igo nga panahon, ngan mag-aanak hin lalake hi Sara.” 10Ngan diri amo la ini. Kay an duha nga mga anak ni Rebecca uusa la an amay nga amo hi Isaac nga aton ginikanan. 11- 12Kundi basi an pagpili hin usa nga anak magtikang han kanan Dyos kalugaringon nga tuyo, nagsiring an Dyos kan Rebecca, “an magurang mag-aalagad han manghod.” Ginsiring ini niya han waray pa hira katatawo, han waray pa nira nabuhat nga maupay o maraot; sanglit iginpasikad an pagpili han Dyos dida han iya pagtawag, ngan diri dida hin ano man nga ira nabuhat. 13Sumala han siring han Kasuratan, “Ginhigugma ko hi Jacob, kundi gindumtan ko hi Esau.” 14Kon sugad, makakasiring ba kita nga diri matadong an Dyos? Diri! 15Kay nagsiring an Dyos kan Moises, “Malolooy ako hadton buot ko kaluoyan, mapaid ako hadton buot ko pairan.” 16Sanglit an ngatanan nasandig diri han kinaruruyag o binubuhat han tawo, kundi han kalooy la han Dyos. 17Kay an Kasuratan nagsiring kan Paraon, “Ginhimo ko ikaw nga hadi basi gamiton ko ikaw hin pagpakita han akon gahom ngan pagpakilala han akon ngaran ha bug-os nga kalibutan.” 18Sanglit nalolooy an Dyos han iya buot kalooyan, ngan pinapatig-a niya an kasingkasing han buot niya patig-ahon. 19Niyan mapakiana ha akon in usa ha iyo, “Kon amo man ini, kay ano nga babasolon pa han Dyos in usa ka tawo? Hin-o man ngani in makakalaris han iya kaburot-on?” 20Kundi hin-o ka man ngay-an, sangkay ko, nga mabaton han Dyos? Diri napakiana an daba han naghimo ha iya, “Kay ano nga ginsugad man nimo hini an paghimo ha akon?” 21Ha pagkamatuod, may-ada katungod an maghirimo hin daba paggamit han minasa nga lutak sumala han iya karuyag, ngan paghimo tikang hin usa la nga minasa nga lutak hin duha nga daba, an usa para hin talagsaon nga paggamit, ngan an usa para hin inadlaw-adlaw nga paggamit. 22Ngan amo man liwat an ginbuhat han Dyos. Karuyag niya ipakita an iya kapungot ngan ipakilala an iya gahom. Kundi mapinailobon gud hiya hadton mga tawo nga iya napupungtan, nga angay na unta pukanon. 23Ngan karuyag liwat niya ipadayag an iya hura nga kaupayan nga ginbubo niya ha aton nga iya nalolooyan, ha aton nga gin-andam niya pagkarawat han iya kaupayan. 24Kay amo kita an iya tinawag, diri tikang la han mga Judiyo, kundi tikang liwat han mga Hentil. 25Amo ini an iya siring ha basahan ni Oseas: “An mga tawo nga diri akon, tatawgon ko nga ‘Akon mga tawo.’ An nasod nga waray ko higugmaa, tatawgon ko nga ‘Akon Hinigugma.’ 26Ngan dida hito ngahaw nga dapit nga iginsiring ha ira, ‘Diri kamo akon mga tawo,’ didto tatawgon hira nga mga anak han buhi nga Dyos.” 27Ngan amo ini an ginpasangyaw ni Isaias mahitungod han Israel: “Bisan kon masugad kadamo han baras han baybayon an mga tawo han Israel, gutiay la ha ira in matatalwas; 28kay tutumanon dayon han Ginoo an iya paghukom han bug-os nga kalibutan.” 29Sugad ini han iginsiring hadto ni Isaias, “Kon waray pa kita salini hin mga tulin han Ginoo nga Labi Kamakagarahum, nasusugad kita han Sodoma ug Gomora.” 30Ano man yana an aton masisiring? Amo ini: nga an mga Hentil nga waray magtinguha nga maisip hira nga matadong sa Dyos, naisip lugod nga matadong pinaagi hin pagtuo; 31samtang an pinili nga mga tawo nga nagpapangita hin balaod nga makakapaisip ha ira nga matadong sa Dyos, waray lugod nira hiagii. 32Ngan kay ano? Tungod kay waray hira magsarig han pagtoo, kundi ha ira la mga buhat. Nanhipakdol hira dida han “bato nga hiparakdolan” 33nga hinnanabihan han Kasuratan: “Kitaa, iginbubutang ko ha Sion in bato nga hipapakdolan hin mga tawo, bato nga magpupukan ha ira. Kundi diri magtuturaw an bisan hin-o nga matoo ha iya.”
Copyright
Learn More


text:
Ifugao
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Ifugao usa nga ginpalibutan hin katunaan nga probinsya han Pilipinas ha Administratibo nga Rehiyon han Cordillera ha Luzon. An kapital hini amo an Lagawe ngan ginsasapitan ini han Benguet ha katundan, han Mountain Province ha amihanan, han Isabela ha sidlangan, ngan han Nueva Vizcaya ha salatan.
Ginngaranan ini hira tikang han pulong nga "i-pugo" o "i-fugo" (nga buot sidngon i-tikang/tawo ngan pugo-tuna o "mga tawo han tuna"). Iton ngaran nga "Ifugao" amo gihapon an ngaran hin lumad nga mga tawo nga naukoy dinhe.
An Hagdan hin Humayan han Banaue amo an dako nga kiritaon han mga turista han lalawigan. Ini nga mga 2000-nga-tuig-hin-kadaan nga mga hagdan ginhimo dida han mga bukid nga waray paggamit hin mga makina nga maghimo hin mga patag nga mga handana nga diin makag-uma an mga lumad hin humay. Han 1995, gindeklara ini nga UNESCO World Heritage Site.
Heyograpiya[igliwat | igliwat an pinagtikangan]
Politikal[igliwat | igliwat an pinagtikangan]
An Ifugao ginbahin ngadto hin napulo kag usa (11) nga mga bungto.


text:
Bise Presidente kan Estados Unidos
An Bise Presidente kan Estados Unidos iyo na nagkakapot kan sarong panpublikong opisina na pigbilog kan Kostitusyon kan Estados Unidos. An Bise Presidente, sagkod an Presidente kan Estados Unidos dai-direktang pig-eeliher kan tawo sa paagi kan Kolehiyo nin Paraboto sa sarong apat-na-taon na termino. An Bise Presidente iyo an enot na tawo sa linyada nin masalida pagkapresidente sa panahon nin kagadanan, paghilig, o pagkatanggal kan Presidente.
Si Joe Biden an presenteng Bise Presidente kan nacion.


text:
Kaarangay:Mga natawo han 520 nga dekada UC
Mga tawo nga natawo han 520 nga dekada UC.
Kitaa gihapon: Mga namatay han 520 nga dekada UC.
Mga ubos-nga-kaarangay
Ini nga kaarangay mayda han mga nasunod nga 10 nga mga ubos-nga-kaarangay, tikang hin 10 nga kabug-osan.
#
- ► Mga natawo han 520 UC (waray sulod)
- ► Mga natawo han 521 UC (waray sulod)
- ► Mga natawo han 522 UC (waray sulod)
- ► Mga natawo han 523 UC (waray sulod)
- ► Mga natawo han 524 UC (waray sulod)
- ► Mga natawo han 525 UC (waray sulod)
- ► Mga natawo han 526 UC (waray sulod)
- ► Mga natawo han 527 UC (waray sulod)
- ► Mga natawo han 528 UC (waray sulod)
- ► Mga natawo han 529 UC (waray sulod)
Mga pakli ha kaarangay nga "Mga natawo han 520 nga dekada UC"
Ini nga kaarangay mayda han amo la nga nasunod nga pakli.


text:
1Kay mga hinigugma man kamo nga mga anak han Dyos, kinahanglan magtinguha kamo hin pagsubad ha iya. 2An gugma kinahanglan maghadi han iyo kinabuhi sugad han paghigugma ni Cristo ha aton, ngan iginhatag an iya kinabuhi tungod ha aton, sugad hin mahamot nga halad nga nakakalipay han Dyos. 3Tungod kay mga tawo man kamo han Dyos, diri maupay nga hinabihan dida ha iyo in magraot nga buhat sugad han lawasnon nga kalaw-ayan an kamahilas, ug an kahalot. 4Ngan diri liwat naangay para ha iyo an paggamit hin maglaw-ay, tinuyaw, o maghugaw nga mga pulong. Gabay lugod magpasalamat kamo han Dyos. 5Masisiguro ini niyo: waray tawo nga malaw-ay, mahilas, o halot (kay an kahalot usa nga paagi hin pagsingba hin diyosdiyos) nga makarawat hin bahin didto han Ginhadian ni Cristo ngan han Dyos. 6Ayaw kamo pagpalimbong bisan kan kanay pinaagi hin tinuyaw nga mga pulong; tungod hini nga mga butang maabot an kapungot han Dyos ha mga diri nagsusugot ha iya. 7Sanglit likayi niyo an sugad nga mga tawo. 8Nahigara kamo ngahaw ha pag-ukoy ha kasisidman, kundi tikang kamo mahimo nga mga tawo han Ginoo, aada na kamo ha kapawa. Sanglit kinahanglan mag-ukoy kamo hin kinabuhi sugad hin mga tawo nga sakop na han kapawa. 9Kay an kapawa amo an nag-aani han bunga han pagkamaupay, pagkamatadong, ngan kamatuoran. 10Tinguhaa nga mahibaroan niyo an nakakalipay han Ginoo. 11Ayaw kamo kalisang han waray pulos nga mga butang nga binubuhat han mga tawo nga kanan kasisidman. Lugod dad-a hira ha kapaw-an. ( 12Makaarawod gudman bisan hin paghimangraw la mahitungod han mga butang nga binubuhat nira hin tago.) 13Ngan kon madara na ha kapaw-an an ngatanan nga mga butang, dida hito madadayag na hin maupay an ira tinuod nga kinaiya; 14kay an bisan ano nga nadadayag hin maupay nahihimo nga kapawa. Sanglit nasiring, “Pagmata na, ikaw nga nakaturog, ngan bangon tikang han mga minatay! ngan sisirakan ka ni Cristo.” 15Sanglit bantayi gud an iyo pag-ukoy hini nga kinabuhi yana. Ayaw kamo pag-ukoy hin kinabuhi sugad hin tapang nga mga tawo, kundi sugad hin may kinaadman nga mga tawo. 16Pahimulosi niyo hin maupay an tagsa nga higayon nga iyo maaangkon, kay salaan ini nga mga adlaw. 17Sanglit ayaw kamo pagpakalurong, kundi tinguhaa nga masabtan niyo an karuyag han Ginoo ipabuhat ha iyo. 18Ayaw gud kamo paghubog hin bino kay makakadaot ini ha iyo, kundi mapuno lugod kamo han Espiritu. 19Magyakan kamo hin mga pulong han mga salmos, mga imno, ngan baraan nga mga karantahon. Magkanta kamo hin mga imno ngan mga salmo ngadto han Ginoo upod in pagdayaw ha iyo mga kasingkasing. 20Ha ngaran han aton Ginoo Jesu-Cristo, dayuday mapasalamat kamo tungod han ngatanan nga mga butang. 21Pagsinugtanay kamo tungod han iyo pagtahod kan Cristo. 22Mga asawa, sugot kamo han iyo bana sugad han pagsugot niyo han Ginoo. 23Kay magburuot an bana han iya asawa, sugad nga magburuot hi Cristo han singbahan; nga hi Cristo ngahaw an Magtaralwas han singbahan nga iya lawas. 24Sanglit kinahanglan magsugot hin hingpit an mga asawa han ira mga bana, sugad nga nasugot an singbahan kan Cristo. 25Mga bana, higugmaa an iyo asawa sugad han paghigugma ni Cristo han iya singbahan ngan itinubyan niya an iya kinabuhi para han singbahan. 26Ginbuhat ini niya para hin paghalad han singbahan ngadto sa Dyos pinaagi han iya pulong, katapos paglinisi niya pinaagi hin paghugas niya hin tubig, 27basi ighalad an singbahan ngada ha iya ngahaw—putli, waray dum-it, waray panguros ug bisan ano nga diri nakakahingpit. 28Kinahanglan higugmaon han mga lalake an ira asawa sugad han paghigugma nira han ira kalugaringon nga lawas. An lalake nga nahigugma han iya asawa nahigugma ha iya ngahaw. ( 29Waray tawo nga nagdudumot han iya kalugaringon nga lawas. Lugod ginpapakaon ngan gin-mamangnoan niya, sugad han ginbubuhat ni Cristo han iya singbahan; 30kay mga kaapi kita han iya lawas.) 31Sumala han siring han Kasuratan, “Tungod hini, mabaya an lalake han iya amay ngan iya iroy, ngan makikigtampo han iya asawa, ngan hira nga duha mauusa na la nga lawas.” 32May-ada dako nga kamatuoran nga iginpadayag hini nga Kasuratan, ngan ha akon pagsabot, iginpapahinungod ini kan Cristo ngan han iya singbahan. 33Kundi para ini liwat ha iyo: kinahanglan an bana humigugma han iya asawa sugad han iya kalugaringon, ngan an asawa kinahanglan tumahod han iya bana.
Copyright
Learn More


text:
Hua Phan
An Hua Phan (o Houaphan; ha Lao: ຫົວພັນ) usa nga lalawigan han Laos, nga nahamutang ha sidlangan nga dapit han nasod. Dinhi nahamutang an Kalungiban han Viengxay, usa nga haluag nga kanit-kanit hin mga lungib nga gin-gamit han Pathet Lao, ngan an Parque hin Arkeolohiya han Hintang, usa han mga importante nga mga pre-historico nga mga lugar ha amihanan nga Laos. An Hua Phan usa han mga pinakakablas nga mga lugar ha Laos pero usa ini han mga gimaopayi nga kiritaon ngan mga mag-upay an mga textile tikang dinhe.
An kapital han Hua Phan amo an syudad han Sam Neua.
Mga administratibo nga pagbahin-bahin[igliwat | igliwat an pinagtikangan]
An Hua Phan ginbahin-bahin ngadto han mga nasunod nga mga distrito:
- Huameuang (7-05)
- Muang Et (7-08)
- Sop Bao (7-07)
- Viengthong (7-03)
- Viengxay (7-04)
- Sam Neua (7-01)
- Xamtay (7-06)
- Xiengkhor (7-02)


text:
Flash Elorde
Hi Gabriel "Flash" Elorde (Marso 25, 1935 - Enero 2, 1985) usa nga boxingero tikang ha Pilipinas.
Hi Elorde amo an WBC Junior lightweight (Super Featherweight) nga kampeon tikang han Marso 20, 1960 tubtob Hunyo 15, 1967 ngan WBA Super featherweight nga kampeon tikang han Pebrero 16, 1963 hangtod Hunyo 15, 1967 nga amo nga hiya an gima-iha-i nga nagkapot han titulo nga world junior lightweight nga kampeon (pito ka tuig ngan tulo ka bulan). Nakalabaw gihapon hiya hin puntos han makarit nga featherweight kampeon nga hi Sandy Saddler han 1955 hin usa nga pag-atubang nga non-title bout. Han 1956 inmatubang hin otro hiya kan Saddler, ngan hini nga panahon an ira pag-atubang para han kan Saddler featherweight nga titulo, pero hi Elorde napilasan in mata ngan napirde dida han away dida han ika-13 nga ronda nga TKO.
Hi Elorde nakig-atubang gihapon han lightweight nga kampeon nga hi Carlos Ortiz para han iya titulo hin makaduha ka beses. Ginpirde hiya hinin duha ka okasyon ni Ortiz han ika-napulo-kag-upat (ika-14) nga ronda.
Nagretiro hi Elorde mga mayda record hin 87 ka daog (33 nga KO), 27 nga pirde ngan 2 ka tabla ngan ginngaranan hiya nga amo an "the greatest world junior lightweight boxing champion in WBC history" (an pinakaharangdon nga world junior lightweight boxeo nga kampeon han kaagi han WBC) han 1974.
Tinmalikod hin kadayonan hi Flash Elorde han Enero 2, 1985.
Han 1993, hiya an nagin-syahan nga Asyano nga gin-induct ngadto han nahibase-ha-Nueva York nga International Boxing Hall of Fame. Iginkilala gihapon hiya ngadto han World Boxing Hall of Fame.
Kitaa Gihapon[igliwat | igliwat an pinagtikangan]
- Lista hin mga lalake nga boxingero
- Lista hin mga WBC world champion
- Lista hin mga waray kaduda nga kampeon ha boxeo


text:
Bayugan
An Bungto han Bayugan usa nga bungto ha lalawigan han Agusan del Sur ha Pilipinas. Sumala han census han tuig 2000, mayda ini populasyon nga 93,623 ka tawo ha 17,222 nga panimalay.
An Bayugan nahimo nga syudad han tuig 2007. Nahimo nga balaod an Buhat han Republika No. 9405 o Republic Act No. 9405 nga nagbalhin han Bayugan tikang hin bungto ngadto hin syudad. Ginratipika ini han mga bungtohanon han Bayugan dida hin plebisito nga ginbuhat han Hunyo 20, 2007.
Mga Baranggay[igliwat | igliwat an pinagtikangan]
An Bungto han Bayugan ginbahin ngadto hin kap-atan kag tulo (43) nga mga baranggay.


text:
Lanao del Norte
An Lanao del Norte usa nga probinsya han Pilipinas nga nahamutangan han Amihanan nga Mindanao nga rehiyon. An kapital hini amo an Tubod. An probinsya ginsasapitan han Lanao del Sur ha salatan, han Zamboanga del Sur ha katundan, Misamis Oriental ha dumagsaan o amihanan-sidlangan, Bukidnon ha sidlangan, ngan nahibulag tikang han Misamis Occidental pinaagi han Baybayon han Iligan.
Sulod
Katawhan ngan Kultura[igliwat | igliwat an pinagtikangan]
Ekonomiya[igliwat | igliwat an pinagtikangan]
Heyograpiya[igliwat | igliwat an pinagtikangan]
Politikal[igliwat | igliwat an pinagtikangan]
An Lanao del Norte ginbahin ngadto hin karuhaan kag duha (22) ka mga bungto ngan usa (1) nga syudad.


text:
Catarman, Camiguin
- Ini nga artikulo mahitungod han bungto ha Camiguin. Para han bungto ha Northern Samar, kitaa iton Catarman, Northern Samar.
An Catarman usa nga ikalima nga klase nga bungto ha lalawigan o probinsya han Camiguin ha Pilipinas. Sumala han census han tuig 2000, mayda ini populasyon nga 15,386 ka tawo ha 3,236 nga panimalay.
Mga Baranggay[igliwat | igliwat an pinagtikangan]
An Catarman ginbahin ngadto hin napulo kag upat (14) ka baranggay.
- Alga
- Bonbon
- Bura
- Catibac
- Compol
- Lawigan
- Liloan
- Looc
- Mainit
- Manduao
- Panghiawan
- Poblacion
- Santo Niño
- Tangaro


text:
Basco, Pilipinas
An Basco (nga tinatawag gihapon nga Santo Domingo de Basco) usa nga ikalima nga klase nga bungto ha lalawigan han Batanes, Pilipinas. Amo ini an kapital nga bungto han Batanes. Nahamutang an Basco ha Isla han Batan, an ikaduha nga gidako-i nga isla han Kapuropod'an Batanes nga amo an bug-os nga probinsya ngan amo an pinaka-amihanan nga mga isla han Pilipinas. Mayda aeropuerto an Basco nga nagsisirbisyo hin mga biyahe ngadto-balik ha Metro Manila.
Ginngaranan an bungto ha dungog ni Kapitan Heneral José Basco y Vargas.
Sumala han census han tuig 2000, mayda ini populasyon nga 6,717 ka tawo ha 1,469 nga mga panimalay.
Mga baranggay[igliwat | igliwat an pinagtikangan]
An Basco ginbahin ngadto hin unom (6) nga mga baranggay.
- Ihuvok II (Kayvaluganan)
- Ihuvok I (Kaychanarianan)
- San Antonio
- San Joaquin
- Chanarian
- Kayhuvokan
Mga iskwelahan[igliwat | igliwat an pinagtikangan]
- Basco Central School
- Diptan Elementary School
- Batanes National Science High School
- Saint Dominic College
- Batanes State College


text:
1Tikang kan Pablo nga apostol ni Cristo Jesus tungod han kaburot-on han Dyos, ngan tikang kan Timoteo nga aton bugto— 2Ngadto han mga tawo han Dyos ha Colosas, nga mga matinumanon nga kabugtoan nga kausa naton dida kan Cristo: Ihatag unta ha iyo han Dyos nga aton Amay an grasya ngan an kamurayaw. 3Dayuday nagpapasalamat kami han Dyos nga Amay han aton Ginoo Jesu-Cristo kon nag-aampo kami tungod ha iyo, 4kay nakabati kami han iyo pagtoo kan Cristo Jesus ngan han iyo gugma para han ngatanan nga mga tawo han Dyos. 5Han syahan nga pagkarawat niyo han matuod nga mensahe, an Maupay nga Sumat, hinbatian niyo an paglaom nga hinahatag hini nga mensahe. Sanglit ipinasisikad an iyo pagtoo ngan gugma dida han iyo mga ginlalaoman, nga maupay an kahipos para ha iyo didto ha langit. 6Nagdadara hin mga kaupayan an Maupay nga Sumat, ngan nakakaluob ha bug-os nga kalibutan sugad gud han nahinabo ha iyo tikang pa han syahan nga pakabati niyo han grasya han Dyos, ngan pakasabot niyo hini sugad hiton hinsasabutan niyo yana. 7Nahibaroan niyo ini tikang kan Epafras, an aton hinigugma nga igkasi surugoon, ngan matinumanon nga nag-aalagad kan Cristo tungod ha amon. 8Ginsumatan kami niya hiunong han gugma nga iginhatag han Espiritu ha iyo. 9Tungod hini dayuday nag-aampo kami tungod ha iyo tikang pa han amon pakabati mahitungod ha iyo. Ginhahangyo namon an Dyos nga mahibaroan niyo hin hingpit an iya kaburut-on, upod an bug-os nga kinaadman ngan pagsabot nga iginhahatag han iya Espiritu. 10Niyan makakahimo kamo hin pag-ukoy hin kinabuhi sumala han karuyag han Ginoo, ngan dayuday bubuhaton niyo adton makakalipay ha iya. An iyo mga kinabuhi mahatag han ngatanan nga mag-upay nga mga buhat, ngan matubo kamo dida han iyo paghibaro han Dyos. 11Magmakusog unta kamo tungod han bug-os nga kusog nga natikang han iya mahimayaon nga gahom, basi makaantos kamo han ngatanan nga iyo pag-ilob. 12ngan pagpasalamat kamo nga malipayon han Amay nga naghimo ha iyo nga matakos kamo pakaangbit han igin-andam han Dyos para han iya mga pinili didto han ginhadian han kapawa. 13Gintalwas kita niya tikang han gahom han kasisidman, ngan ginbalhin kita ngadto han ginhadian han iya hinigugma nga Anak, 14nga pinaagi ha iya gintalwas kita, kon ha aton pa, ginpasaylo na an aton mga sala. 15Hi Cristo amo an kinikita nga ladawan han diri kinikita nga Dyos. Amo hiya an suhag nga Anak nga labaw gud han ngatanan nga mga binuhat. 16Kay pinaagi ha iya ginhimo han Dyos an ngatanan ha langit ngan ha tuna, an kinikita ngan an diri kinikita nga mga butang, lakip na an gahom nga espirituhanon, mga ginoo, mga punoan, ngan mga magburuot. Pinaagi ha iya ngan para ha iya ginhimo han Dyos an ngatanan. 17Han waray pa an ngatanan nga mga butang, nakada na hi Cristo ngadaan, ngan dida ha pakig-usa ha iya, may-ada angay nga pagkasunodsunod han ngatanan nga mga butang. 18Hiya an ulo han iya lawas nga amo an singbahan; natikang ha iya an kinabuhi han lawas. Amo hiya an suhag nga Anak nga ginbanhaw tikang ha mga minatay, basi hiya gud la an mahimo nga gilalabawi han ngatanan nga mga butang. 19Kay paglarang gud han Dyos nga an iya Anak may-ada dida ha iya han bug-os nga kinaiya han Dyos. 20Sanglit, pinaagi han Anak, naglarang an Dyos nga mahibalik an bug-os nga ginhimo nga mga butang ngadto ha iya. Pinaagi han kamatayon han iya Anak ha kros, ihinatag han Dyos an kalinaw, ngan nahibalik ngadto ha iya ngahaw an ngatanan nga mga binuhat ha langit ngan ha tuna. 21Hadto anay hirayo kamo han Dyos, ngan mga kaaway kamo niya, tungod han magraot nga mga butang nga iyo ginbuhat ngan ginhunahuna. 22Kundi yana, tungod han kamatayon ha kros han iya Anak, ginsangkay kamo han Dyos, basi dad-on kamo nga santos, putli, ngan waray dum-it ngadto ha iya atubangan. 23Matuod, kinahanglan magpadayon kamo nga matinumanon dida hin marig-on ngan waray pagkawaring nga patukoranan, ngan diri kamo tumugot nga magruhaduha kamo ha iyo paglaom nga nakarawat niyo han pakabati niyo han Maupay nga Sumat. Tungod hini nga Maupay nga Sumat nahimo ako, hi Pablo, nga usa nga surugoon hini nga Maupay nga Sumat nga iginwali ha ngatanan dinhe ha kalibutan. 24Yana nalilipay ako han akon mga pag-antos tungod ha iyo. Kay pinaagi han ako lawasnon nga mga pag-antos nabulig ako paghingpit han mga pag-antos nga kinahanglan antoson pa ni Cristo para han iya lawas nga amo an singbahan. 25Ngan ginhimo ako han Dyos nga surugoon han singbahan, ngan iginhatag niya ha akon ini nga buruhaton para han iyo kaupayan. An buruhaton amo an pagpahayag han bug-os nga mensahe, 26nga amo an misteryo nga gintago niya ha ngatanan nga mga tawo hadto pa nga nag-agi nga mga panahon, kundi iginpadayag na yana ha iya mga tawo. 27Amo ini an larang han Dyos: pagpahayag han iya sekreto ngadto han iya mga tawo, ini nga hura ngan mahimayaon nga sekreto nga igin-andam niya para han ngatanan nga mga tawo. Ngan amo ini an sekreto: Aada ha iyo hi Cristo, nga karuyag sidngon, makakaangbit kamo han kinaiya han Dyos. 28Sanglit, iginwawali namon hi Cristo ha ngatanan nga mga tawo. Ginpapahimangno ngan gintututdoan namon an ngatanan pinaagi han kinaadman nga amon mahihimo, basi madara an tagsatagsa ngadto ha atubangan han Dyos sugad nga hamtong nga tawo ha pakig-usa kan Cristo. 29Basi mahimo ini, nagkakabudlay ug naniningkamot gud ako, ngan ginagamit ko an kusog nga iginhahatag ni Cristo ha akon ngan amo ini an nagbubuhat dinhe ha akon.
Copyright
Learn More


text:
1May pira nga mga Parisiyo ngan mga Sadusiyo nga dinmaop kan Jesus. Karuyag nira pagbitik ha iya, sanglit nangaro hira nga magpakita hiya ha ira hin milagro nga tikang ha langit basi hira makasabot nga tikang hiya sa Dyos. 2Kundi binmaton hi Jesus, “Kon tikaturunod na an adlaw, nasiring kamo, ‘Magmamaupay an panahon kay mapula an langit.’ 3Niyan ha kaagahon nasiring kamo, ‘Mauran yana kay mapula ngan madalumdom an langit.’ Nakakatagna kamo han panahon pinaagi hin pagtan-aw la han langit; kundi diri kamo nakakahubad han mga tigaman hini nga mga panahon! 4Pagkamaraot ngan pagkawaray pagtoo han Dyos han mga tawo hini nga panahon! Naaro ba kamo ha akon hin milagro? Diri ako mahatag! An milagro la ni Jonas an ihahatag ha iyo.” Kahuman, binayaan niya hira ngan linmakat. 5Han pagtabok han mga tinun-an ngadto ha luyo han lanaw, nahingalimot hira pagdara hin tinapay. 6Ginsiring hira ni Jesus, “Pagbantay ngan paghirot kamo han patubo han mga Parisiyo ngan mga Sadusiyo.” 7Naghiruhimangraw an mga tinun-an, “Nasiring hiya hini kay waray man kita magdara hin tinapay.” 8Nahibaroan ni Jesus an ira ginkarukayakan, sanglit nagpakiana hiya ha ira, “Kay ano nga naghinabe man kamo mahitungod han kawaray niyo tinapay? Pagkagutiay han iyo pagtoo! 9Diri la gihapon kamo nasabot? Diri ba kamo nahinunumdom han pagpinitpinit ko han lima ka bug-os nga tinapay para han lima ka yukot nga mga tawo? Pira ka alat an napuno niyo han nanhisalin? 10Ngan mahitungod han pito ka bug-os nga tinapay para han upat ka yukot nga mga tawo, pira ka alat an napuno niyo han nanhisalin? 11Kay ano nga waray kamo makasabot nga waray ako maghinabe hin tinapay ha iyo? Pagbantay kamo han patubo han mga Parisiyo ngan mga Sadusiyo!” 12Niyan nakasabot an mga tinun-an nga waray hiya maghinabe ha ira mahitungod hin paglikay han patubo nga ginagamit ha tinapay, kundi hin paglikay han pagturon-an han mga Parisiyo ngan mga Sadusiyo. 13Niyan kinmadto hi Jesus ha katunaan hirani han bungto han Cesarea Filipo, ngan didto ginpakianhan niya an iya mga tinun-an, “Sumala han siring han mga tawo, hin-o man kono an Anak han Tawo?” 14Nagbaton hira, “May nasiring nga hiya amo hi Juan nga Parabunyag; nasiring an iba nga hiya amo hi Elias; ngan nasiring na man liwat an iba nga hiya amo hi Jeremias o usa han mga manaragna.” 15Nagpakiana hi Jesus ha ira, “An ha iyo, hin-o man ako?” 16Binmaton hi Simon Pedro, “Ikaw amo an Mesiyas, an Anak han Dyos nga buhi.” 17Ginsiring hiya ni Jesus, “Palaran ka, Simon nga anak ni Juan, kay waray umabot ha imo ini nga kamatuoran tikang hin bisan hin-o nga tawo, kundi iginhatag ini ha imo han akon Amay ha langit. 18Sanglit nasiring ako ha imo: ikaw hi Pedro ngan ha bawbaw hini nga bato titindogon ko an akon singbahan, ngan diri makakadaog hini an gahom han kamatayon. 19Ihahatag ko ha imo an mga yawi han Ginhadian han Langit; an imo diri hubaran dinhe ha tuna diri man liwat huhubaran dinhe ha langit; ngan an imo hubaran dinhe ha tuna huhubaran man liwat didto ha langit.” 20Niyan gintugon ni Jesus an iya mga tinun-an nga diri magsumat bisan kan kanay nga hiya amo an Mesiyas. 21Tikang hadto ginsiring ni Jesus an iya mga tinun-an: “Kinahanglan kumadto ako ha Jerusalem ngan mag-antos hin damo nga mga kakurian tikang ha kamot han katigurangan, mga puno han kapadian, ngan mga magturutdo han Balaod. Papatayon ako, kundi mababanhaw liwat ako ha ikatulo ka adlaw.” 22Ilinain anay hiya ni Pedro han iba, ngan sidngon hiya, “Diri unta itugot han Dyos nga mahinabo ini ha imo!” 23Linmingi hi Jesus ngan sidngon hi Pedro, “Iwas dida, Satanas! Nakakaulang ka ha akon, kay an imo hunahuna, hunahuna la hin tawo, diri kanan Dyos!” 24Ngan nagsiring hi Jesus ha iya mga tinun-an, “Kon may-ada karuyag umupod ha akon, kinahanglan magsalikway hiya han iya kalugaringon, magpas-an han iya kros, ngan magsunod ha akon. 25Kay adton karuyag magtalwas han iya kinabuhi mawawara ini ha iya; kundi adton kawad-an han iya kinabuhi tungod ha akon, hiaagian ini niya. 26Ano ba an makukuha han tawo kon maangkon niya an bug-os nga kalibutan, kundi kawad-an hiya han iya kinabuhi? Waray gud! Waray niya sadang mahatag basi mabawi an iya kinabuhi. 27Kay maabot na an Anak han Tawo dida han himaya han iya Amay, upod an iya mga anghel, ngan tatagan niya hin balos an ngatanan sumala han ira mga buhat. 28Tigamni niyo ini: May-ada pipira dinhe nga diri mapatay tubtob nga hikit-an nira an Anak han Tawo nga maabot usa nga hadi.”
Copyright
Learn More


text:
1Ngan yana, pamatii ako niyo, kamo nga mga riko! Pagtangis ngan pagnguyngoy kamo tungod han mga kagul-anan nga tiarabot ha iyo! 2Nadunot na an iyo mga manggad ngan ginkutkot na an iyo mga panapton. 3Gintaoy na an iyo bulawan ug salapi, ngan ini nga taoy amo an nahimo nga saksi kontra ha iyo ngan magkakaon han iyo unod sugad hin kalayo. Nagtambak kamo hin mga manggad yana nga kataposan nga mga adlaw. 4Waray niyo ihatag an suhol han mga tawo nga nagkabudlay ha iyo mga uma. Pamatii niyo an ira mga sumbong! Hinbatian na han Ginoo nga Labi Kamakagarahum an mga araba hadton mga nag-aani han iyo mga tanom. 5Nagpatakas hin kahimyangan ngan kalipayan an iyo kinabuhi ha tuna. Nagpatambok kamo ha iyo ngahaw, andam para han adlaw han pag-ihaw. 6Ginsirotan nga ginpatay niyo an tawo nga waray sala, ngan waray hiya umato ha iyo. 7Sanglit, kabugtoan ko, pagmailobon kamo, tubtob han pag-abot han Ginoo. Kitaa niyo an kamailobon han parauma samtang naghuhulat han pag-ani han abot han iya uma. Naghuhulat hiya nga mapailobon han panahon han kat-uran. 8Kinahanglan magmailobon liwat kamo. Magmalinaomon gud kamo kay hirani na an adlaw han pag-abot han Ginoo. 9Kabugtoan ko, ayaw kamo paggipasumbongsumbong, basi diri kamo paghukman han Dyos. Hirani na an Maghurukom, andam na pagsulod! 10Kabugtoan ko, hinumdomi niyo an mga manaragna nga nagyakan ha ngaran han Ginoo. Himoa niyo hira nga mga susbaranan hin mapailobon nga pagpadayon ha butnga hin mga pag-antos. 11Gintatawag ta hira nga malipayon kay inmilob hira. Nakabati man kamo han kamapailobon ni Job, ngan kon ano an iginbalos ha iya han Ginoo ha kataposan. Kay puno hin kalooy ug pagpaid an Ginoo. 12Labaw han ngatanan, kabugtoan ko, ayaw kamo pagsumpa kon nagsasaad kamo. Ayaw kamo pagsumpa pinaagi han langit o han tuna o hin bisan ano. Siring la kamo, “Oo” kon natangdo kamo, ngan “Diri” kon nadiri kamo, basi diri kamo paghukman han Dyos. 13May-ada ba nagkukuri ha iyo? Kinahanglan mag-ampo hiya. May-ada ba malipayon? Kinahanglan magkanta hiya hin mga pagdayaw. 14May-ada ba masakit ha iya? Kinahanglan ipatawag niya an mga katigurangan han singbahan, nga mag-aampo para ha iya ngan magdidihog ha iya hin lana ha ngaran han Ginoo. 15An pag-ampo nga inupdan hin pagtoo nagtatambal han masakiton; igpapahiuli han Ginoo an maupay niya nga panlawas, ngan pasasayloon hiya han iya mga sala. 16Sanglit, maggiturutug-an kamo han iyo mga sala ngan mag-inampoay kamo basi kamo mag-upay. An pag-ampo hin maupay nga tawo may dako nga gahom. 17Sugad la ha aton nga tawo hi Elias. Kinasingkasing an iya pag-ampo nga diri umuran, ngan sulod hin tulo ka tuig ngan tunga waray gud umuran ha tuna. 18Nag-ampo liwat hiya, ngan inmuran ngan nanmunga an mga tanom ha tuna. 19Kabugtoan ko, kon mahimulag tikang han kamatuoran in usa ha iyo, ngan may-ada usa nga makapabalik ha iya, 20hinumdomi niyo ini: an bisan hin-o nga makapabalik hin usa nga makasasala tikang han iya maraot nga kinabuhi, magtatalwas han kalag han makasasala tikang han kamatayon, ngan pasasayloon in damo nga mga sala.
Copyright
Learn More